Tramp zatečen oštrinom EU\n"Nemci su loši, jako loši. Gledajte milione vozila koje prodaju u SAD. Užasno. Mi ćemo to prekinuti", rekao je Tramp, prema navodima nedeljnika "Špigl" (Der Spiegel). Mada je posle bilo različitih interpretacija koje je reči zaista upotrebio, suština je ostala neupitna: Bela kuća u slučaju Nemačke, kao i prethodno Kine, smatra da su one ostvarile suficit u trgovini sa SAD na nekorektan način.\nMeđutim, činjenica je da nemačke kompanije proizvode "milione automobila" u samim SAD – otprilike koliko i prodaju.\nU kritikama EU, američki predsednik je – povodom Bregzita (Brexit) prema kojem se pozitivno odredio – otišao daleko tvrdeći da je "Unija delimično i osnovana kako bi potukla SAD u trgovini, zar ne? Dakle, meni je prilično svejedno da li je ona podeljena ili ujedinjena".\nU međuvremenu, nemačka kancelarka Angela Merkel je izjavila da će nastojati da se tokom predsedavanja njene zemlje Grupom 20 najvećih svetskih ekonomija (G20), u julu u Hamburgu, ostvari napredak u slobodnoj i fer trgovini, ali da to neće ići lako "s obzirom na novu američku administraciju".\nNesuglasice oko ekonomije su se isprepletale i sa politikom. EU je kritikovala odluku Senata SAD da proširi sankcije Rusije kojima će biti pogođene i evropske kompanije uključene u zajednički gasovod sa Moskvom "Severni tok 2" (Nord Stream 2).\nTako su austrijski kancelar Kristijan Kern (Christian) i šef nemačke diplomatije Zigmar Gabrijel (Sigmar Gabriel) naveli u zajedničkom saopštenju da "ne mogu da prihvate pretnju ilegalnim i ekstrateritorijalnim sankcijama protiv evropskih kompanija".\nNaime, polovinu troškova izgradnje "Severnog toka 2" plaća ruski "Gasprom" (Gazprom), a drugu polovinu britansko-holandska kompanija Rojal Dač Šel "Royal Dutch Shell", francuski Endži "Engie", austrijski "OMV" i nemačke firme "Uniper" i Vinteršel "Wintershall".\n"Severni tok 2" bi smanjio važnost ukrajinskog koridora za transport gasa što bi, po mišljenju Vašingtona, ugrozilo reforme u toj zemlji. U raznim geopolitičkim projekcijama pominje se i stara ideja o takozvanoj osovini "Berlin–Moskva", koja seže još u Bizmarkovo vreme (Otto von Bismarck), koja podrazumeva pre svega njihovo strateško ekonomsko partnerstvo, na šta se sa podozrenjem gleda ne samo u SAD već i mnogim evropskim prestonicama, pre svega u Londonu.\n"Severni tok 2" bi smanjio važnost ukrajinskog koridora za transport gasa\nTramp je po dolasku na vlast izrazio rezerve prema NATO, ističući da je prevaziđena organizacija koja je izgubila svrhu, te da čak razmatra da povuče SAD iz Alijanse. Takođe, da "svako mora da plati ako hoće da ga Amerika brani". To je bila neuvijena poruka evropskim saveznicima kojima je predočio da moraju da "plate pravičan deo", te da 23 od 28 članica Alijanse "ne daje koliko treba, što nije pravedno prema američkim poreskim obveznicima".\nTrampovi najbliži saradnici, pre svega savetnik za nacionalnu bezbednost Herbert Rejmond Mekmaster (H.R. McMaster), nastojali su da uvere saveznike da on podržava pomenutu klauzulu. Međutim, kako ističe kolumnistikinja "Vošington posta" (Washington Post) En Eplbaum (Anne Applebaum), "ovoga puta niko se nije pretvarao da mu veruje".\nPrema rečima Ive Dadlera (Daalder), bivšeg američkog ambasadora u NATO, "Tramp smatra da nas svi stranci tretiraju kao naivčine… Kako možete da vodite Alijansu kada stalno govorite saveznicima da vas varaju?".\n"Evropa je ostala sama i naša sudbina je sada isključivo u našim rukama", poručila je Merkelova.\nOn je kazao za "Špigl" da EU više ne može da dozvoli sebi "mentalitet male države" kada je reč o odbrani. Dodao je da članice EU izdvajaju za vojne potrebe skoro polovinu sredstava u poređenju sa američkim budžetom za istu namenu.\n"Nećemo voditi globalnu politiku uz upotrebu ogoljene sile – EU nije zbog toga stvarana. Međutim, pošto je svet postao to što jeste, Evropljani će morati da uče o globalnoj politici", ističe predsednik Evropske komisije, dodajući da je uveren da bi SAD pritekle u pomoć u kritičnoj situaciji po Stari kontinent.\nPodcast: Više od porodične svađe\nDeceniju kasnije dolazi do otvorenog razilaženja Vašingtona i Berlina kada tadašnji nemački kancelar Gerhard Šreder (Gerhard Schröder) odbija da podrži američku invaziju Iraka. Tada je nastala čuvena, pomalo cinična kovanica šefa Pentagona Donalda Ramsfelda (Rumsfeld) o "staroj" i "novoj" Evropi. Pri čemu su uz Nemačku u "staru" Evropu svrstane i Francuska i druge zemlje koje nisu podržale vojnu kampanju u Iraku.\n"Veru u zajedničke vrednosti je raspršila Trampova administracija. Nakon njegove inauguracije, svi u Evropi su se nadali da će postati umereniji i uzeti u obzir poziciju G7 i NATO. Međutim, desilo se sasvim suprotno. I dalje se ponaša kao da pokušava da dobije izbore", smatra ekspert sa nemačkog univerziteta Regensburg Stiven Bierling (Stephan).\n"Nakon što je izjavio u Saudijskoj Arabiji da neće 'držati' lekcije arapskim liderima o ljudskim pravima, Tramp je stigao u Brisel i počeo da drži lekcije najbližim američkim saveznicima optuživši ih da duguju 'ogromne količine novca' NATO i američkim poreskim obveznicima. To je besmisleno: NATO nije klub kao Mar-a-Lago u kome se plaća godišnja članarina. Međutim, na kraju je to bio jasan znak, među mnogima: Tramp više voli društvo diktatora koji mu laskaju nego demokrata koji ga tretiraju kao ravnopravnog", ističe En Eplbaum.\nNakon mnogih kriza koje su čak pretile i njenom opstanku, EU kao da staje na čvršće noge. Kako ističe Silvie Kaufman (Sylvie Kauffmann) u "Njujork tajmsu" (New York Times), izveštaji o njenoj "smrti" su bili preterani. Evrozona nije doživela slom, izlazak Britanije, koji je bio šokantan i destabilizirajući, sada se doživljava kao šansa za preostalih 27 članica da se pregrupišu.\n"Fregzit" (Frexit), odnosno opasnost od izlaska Francuske, sada pripada istoriji nakon pobede Emanuela Makrona (Emmanuel Macron) koji se zalaže za jačanje evropskih integracija i sa Angelom Merkel predstavlja obećavajući dvojac koji bi trebalo da temeljito pospremi evropsku građevinu. Populistički pokreti, koji su u jednom trenutku opasno zapretili da preplave Evropu, sada su u defanzivi jer su ih potisnule osnažene liberalne snage.\nNa ekonomskom planu, iako je rast i dalje skroman, sve manje se govori o "izgubljenoj deceniji", a mnogo više o mogućnosti velikog preokreta, odnosno "zlatne decenije", kako je izjavio Filip Hildebrand (Philipp), potpredsednik "BlackRocka".\nStoga se EU sve više okreće ka Kini. Gotovo sve njene članice su poslale delegacije na samit u Pekingu "Jedan pojas, jedan put", koji je Bela kuća ignorisala. Doduše, i pre dolaska Trampa na vlast, evropske zemlje su počele da se uključuju u razne inicijative pod sponzorstvom Kine.\n"Upečatljivo je kako se sada često međusobno slažu evropski lideri i Kina", ističe bivši evropski komesar Havijer Solana (Javier).\nS druge strane, i SAD rizikuju da ostanu same na međunarodnoj sceni, jer im je Evropa u vrednosnom smislu takoreći jedini prirodni saveznik. Tako predsedavajući "Eurasia Group" Klif Kapčan (Cliff Kupchan) upozorava da, ukoliko izbije nova kriza zbog Trampovog dovođenja u pitanje nuklearnog sporazuma svetskih sila sa Iranom koji je potpisao i njegov prethodnik Obama, može doći u situaciju da ga Evropa ne podrži.\n"Ne postoji plan B, jer ne postoji ni planeta B", poručio je francuski predsednik američkom povodom predloga da se ponovo pregovara o pomenutom aktu.\n"Moramo da pokažemo da nećemo učiniti ni male ustupke, čak ni simboličke. Ovo je trenutak istine", kazao je Makron prošle sedmice jednom francuskom listu.\n"Ako bi univerzum imao smisao za humor, onda bi slučajno Trampovo nasleđe bilo da ubedi ostatak sveta da krene američkim stopama", ocenjuje u "Fajnenšel tajmsu" (Financial Times) Edvard Ljus (Edward Luce).


Uskoro tenderi za prodaju četiri medija - Advertiser Serbia\nS ovim u vezifeaturedMediji\nBEOGRAD – Rok za privatizaciju 76 medija u Srbiji ističe za pet meseci, a još nije objavljen nijedan tender za njihovu prodaju. U toku je provera dokumentacije za četiri državna medija – Gradski informativni centar Apolo iz Novog Sada, RTV Pančevo, Centar za informisanje Novi Kneževac i Radio Subotica, za koje se uskoro može očekivati objavljivanje tendera za prodaju.\nU Ministarstvu privrede objašnjavaju za Danas da objava tendera u najvećoj meri zavisi od samog subjekta privatizacije kao i lokalne samouprave koja donosi Odluku o modelu, s obzirom da je većini medija u portfoliju Agencije za privatizaciju osnivač/većinski vlasnik lokalna samouprava.\nOni dodaju da će Agencija za privatizaciju objaviti tender za prodaju medija kada dobije privatizacionu dokumentaciju od subjekta privatizacije. Privatizacionu dokumentaciju priprema subjekt privatizacije i dostavlja je Agenciji u roku od 30 dana od dana kada je Agencija subjektu dostavila Odluku o modelu i metodu privatizacije.\nKako dodaju, u zavisnosti od roka u kojem preduzeća dostave privatizacionu dokumentaciju, Agencija će preduzeti neophodne radnje u cilju objave javnog poziva. „Veliki broj preduzeća koji obavlja medijsku delatnost te zbog teške finansijske situacije nisu u mogućnosti da obezbede sredstva za izradu privatizacione dokumentacije, te će Agencija za privatizaciju preduzeti mere u cilju prevazilaženja ovog problema“, napominje se u odgovoru Danasu.


Trener crveno-bijelih uoči sjutrašnjeg DERBIJA: "Budućnost je FAVORIT"\nSubota, 06.10.2018 | 17:42\nTrener košarkaša Crvene zvezde Milan Tomić pred utakmicu drugog kola Aba lige, koju njegov tim igra protiv Budućnosti u nedjelju od 19 časova, rekao je da je Džo Regland pod velikim znakom pitanja za taj meč jer ima temperaturu.\n„Prvi veliki derbi regionalne lige koji stiže prerano protiv evroligaškog protivnika. Bez obzira što smo već rekli da hoćemo i da nam je cilj da napredujemo iz dana u dan i budemo što bolji, mi na ovoj utakmici moramo da budemo tim više nego na bilo kojoj drugoj. Sigurno da je Budućnost favorit, ali daćemo sve od sebe da odigramo kvalitetnu utakmicu. Putujemo sa 14 igrača, zato što je Džo Regland u petak imao visoku temperaturu i nije trenirao".\nMeč Budućnost - Crvena zvezda igra se u nedelju od 19 časova u dvorani SC „Morača", a već u srijedu crveno-bijelima slijedi i novo gostovanje ovoga puta u Evrokupu protiv ekipe Monaka u Francuskoj.


Prema riječima mađarskog premijera Viktora Orbana, migracijama se može upravljati samo ako zemlje članice povrate potrebna prava od Europske unije. Mađarski premijer je o tome govorio na Bledskom strateškom forumu u Sloveniji, kojem su prisustvovali predsjednik Srbije Aleksandar Vučić i slovački premijer Eduard Heger, Čeh Andrej Babiš, Slovenac Janez Janša, Grk Kiriákos Micotákis i Hrvat Andrej Plenković. Centralna tema Bledskog foruma, koji sada ima 16 godina, bila je budućnost Evrope, ekonomski oporavak uslijed epidemije koronavirusa i proširenja Europske unije.\nJoš jedna migracijska kriza\nNa sastanku je Viktor Orbán rekao da događaji u Afganistanu prijete još jednom migracijskom krizom, te je prokomentirao jednu od fotografija objavljenih na svojoj službenoj stranici zajednice da “migraciju ne treba upravljati, već je zaustaviti”.\nOrbán je upozorio da se migracije ne mogu prihvatiti ni kao rješenje demografskih problema, jer će uglavnom muslimanski imigranti promijeniti tradicionalnu europsku kulturu.\nBuduća nam ne trebaju, jer mijenjaju sastav evropskih društava, kulturnu sliku Evrope, kršćanski sistem zasnovan na porodici.\n- rekao je mađarski premijer, koji je istakao da je rasprava o imigraciji izazvala podjele i poteškoće unutar EU, te da jaz između mišljenja još uvijek nije premošten.\nVjerovao je da je iskustvo na ovom području zemalja koje su već bile pod muslimanskom okupacijom kroz svoju povijest, poput Mađarske, "relevantnije" od onih koje to nisu učinile. Migranti koji sada pristižu su svi muslimani.\nČlanstvo Srbije u EU\nŠto se tiče članstva u EU, Orbán Viktor Bledben izjavio je da je Srbija ključna država i da je njeno članstvo u Evropskoj uniji neophodno sa čisto geopolitičkog i sigurnosnog stanovišta.\nEvropskoj uniji je potrebno članstvo Srbije u EU više nego Srbiji\n- rekao je mađarski premijer, čija je izjava odjeknula u srpskoj štampi, posebno na strani provladine.\nPozivajući se na izjavu Informera Orbana, najvjernijeg srbijanskoj vladi, napomenuo je da je Orbán "presjekao istinu u imidž Evrope", dodajući da je prema riječima mađarskog premijera, bez pristupanja Srbije EU, to "besmislica" razgovarati o bilo kakvoj sigurnosti i svakom evropskom identitetu ".\nNovosti, takođe provladine, takođe su iskoristile ovu rečenicu da predstave svoj račun od jedne rečenice, napominjući da je Orbán upozorio sve zemlje članice EU da je Srbija ključna zemlja za alijansu.\nPrema izvještaju na licu mjesta provladine Pink televizije, u vezi s članstvom Srbije u EU, Orbán je naglasio "da Evropi treba manje, nego što je potrebno Srbiji".\nElektronsko izdanje dugogodišnjeg dnevnog lista Politika objavilo je osnovne vijesti bez komentara, ali je primljeno nekoliko različitih komentara čitalaca na izjavu mađarskog premijera.\nPolitičar, koji je prije nekoliko dana najavio da razmišlja o izlasku Mađarske iz EU, sada kaže: Srbija je ključna zemlja za EU. Pa, naravno; ko bi mogao brže razbiti EU od Srbije ?!\nNapisao je jedan komentator, a drugi se zahvalio Orbánu na poštovanju prema Srbiji, ali je zatražio od mađarskog premijera da više ne pomaže Srbiji na ovaj način, a drugi komentator je vjerovao da je njegovoj zemlji bolje bez Evropske unije.\nIstovremeno, opozicioni novinski portali - Danas i Direktno - nisu spomenuli izjavu mađarskog premijera na Bledu, pa se iz srbijanskog opozicionog čitalačkog kampa nije moglo primiti komentar.\nNacija Vojvodine: Predsednik Srbije se takođe protivi, ne samo SANU, već kuda sve ovo vodi?\nBABIŠ PONOVNO PLAĆA ERDOĞANTU: Češki premijer rekao je da pregovori s Turskom o zaustavljanju migracija


JKP 'GRADSKA ČISTOĆA' OTVORILA VRATA ZA SUGRAĐANE: Mališani se vozili 'smećarcima' i počastili zdravim obrocima (FOTO) - NBG REPORTER\nPočetna » JKP ‘GRADSKA ČISTOĆA’ OTVORILA VRATA ZA SUGRAĐANE: Mališani se vozili ‘smećarcima’ i počastili zdravim obrocima (FOTO)\nadmin 26 oktobra, 2019 28 октобра, 2019\nJKP „Gradska čistoća“ je danas otvorilo svoja vrata za sve zainteresovane sugrađane, a posebno za decu beogradskih vrtića, koja su tri sata provela u krugu tog preduzeća.\nDecu u pratnji roditelja, baka, deka i vaspitača su dočekali radnici „Čistoće“ spremni da ih provozaju „smećarcima“, autočistilicama, cisternama i da im pokažu i objasne na koji način se svakodnevno održava čistoća u gradu, ali i koliko je važna reciklaža za očuvanje i dobrobit Beograda i planete, navodi se u saopštenju tog preduzeća.\nAutor: Gradska čistoća\n-Veoma je važno da od malih nogu deca shvate značaj očuvanja i brige o životnoj sredini, ali i da vide koliko je težak posao održavanja čistoće u velikom gradu, koji naši zaposleni danonoćno revnosno i vredno obavljaju, bez obzira na poteškoće sa kojima se susreću i, vrlo često, nepovoljne vremenske uslove. Nadam se da će, posle ove posete, naši mali sugrađani biti rešeni da više vode računa o čistoći u svom okruženju, pa će na taj način mnogo pomoći i nama – rekao je Marko Popadić, direktor JKP „Gradska čistoća“.\n-Do danas smo već stvorili ozbiljnu mrežu i razvili pogone koji se bave isključivo prikupljanjem i selekcijom reciklažnog otpada, ali puno toga smo uradili i radićemo na podizanju svesti sugrađana i stvaranju potrebe da se odgovarajući otpad selektuje i reciklira, što je ključ svega – naglasio je on.\nSamo reciklažom otpada moguće je sačuvati zdravu planetu, kako bi imali kvalitetne namirnice i zato se današnjoj akciji priključilo i JKP „Gradske pijace“, koje je obezbedilo sveže voće za sve posetioce.\n-“Gradske pijace“ se sa zadovoljstvom odazovu događajima čiji je cilj zdrav način života uz zdrave i sveže namirnice koje predstavljaju sinonim beogradskih pijaca. S obzirom da nam dolazi vreme virusa i gripa, pijace su pravo mesto da ojačamo organizam, a ovakve manifestacije idealna prilika da na jedan kreativan način podsetimo na značaj beogradskih pijaca u životu naših sugrađana – rekla je Maja Tintor, predstavnik JKP „Gradske pijace“.\nKreativna mama, Dušica Stamenković, poznata i kao Ignjatova mama, je za sve mališane organizovala kreativnu radionicu na kojoj je decu i roditelje naučila kako da na veoma interesantan i kreativan način serviraju zdrave obroke svojoj deci i tako ih podstaknu da se zdravo hrane.\nPredstavnici „Gradske čistoće“ su sa posetiocima razgovarali i o problemima koje imaju u svojim naseljima, pa će biti preduzete potrebne mere da se reše problemi koje su sugrađani prijavili, a koji su u nadležnosti ovog preduzeća.\nNutricionisti upozoravaju: Izbegavajte spanać van sezone


Organizacijski dizajn na prvom mestu podrazumeva rad na optimizovanju organizacijske strukture, odnosno organizacijske šeme kompanije. Tokom ovog procesa se identifikuju disfunkcionalni aspekti poslovanja, definišu poslovni procesi, utvrđuju nedostaci u resursima i slično. Na bazi ovih informacija se kreira struktura koja je efikasna, u skladu sa ciljevima kompanije i zahtevima okruženja.\nJedan od ključnih aspekata ovog procesa je kreiranje detaljnih opisa svih poslova, koji podrazumevaju definisanje mesta u hijerarhiji, opis radnih zadataka, potrebnog znanja, iskustva i slično. Na taj način se jasno razgraničavaju odgovornosti i ovlašćenja zaposlenih na sistemski način, tako da se eliminiše mogućnost preplitanja ili izbegavanja radnih zadataka.\nTreći ključni aspekt organizacijskog dizajna je kreiranje radnih procedura, kojima se dodatno postiže povećanje osećaja vlasništva nad procesima kod zaposlenih. Na taj način se precizno definišu koraci u poslovnim procesima i pripisuje odgovornost zaposlenih za njihovo sprovođenje.\nProfesionalno postavljen organizacijski dizajn predstavlja osnovu za praktično sve ključne procese u kompaniji, kao što su zapošljavanje, analitičko vrednovanje radnih mesta, sistem nagrađivanja i slično. Naše iskustvo je da ovakvi projekti uvek dovode do pojednostavljenja strukture, veće efikasnosti i agilnosti kompanije.


EVROPA DRHTI OD UTICAJA RUSIJE I KINE NA BALKANU! Otkačili su Makedonce i Albance, a sad kažu da smo im PRIORITET: Ako ne rešimo probleme u svom komšiluku... - Informer Ad\nEVROPA DRHTI OD UTICAJA RUSIJE I KINE NA BALKANU! Otkačili su Makedonce i Albance, a sad kažu da smo im PRIORITET: Ako ne rešimo probleme u svom komšiluku...\nEvropski parlament će nastaviti aktivno da podržava politiku proširenja EU i da zagovara "srpski pristup" kao najbolji način za napredak u evropskim integracijama, rekla je danas kopredsedavajuća Parlamentarnog odbora za stabilizaicju i pridruživanje (POSP) Tanja Fajon\n- Ako se to ne desi, ceo region će postati nestabilan i izložen uticajima Rusije, Kine i Turske. Zapadni Balkan će biti glavni spoljno-politički prioritet za sledećeg šefa spoljne politike (Žozepa Borela), kako je i sam rekao u Evropskom parlamentu - rekla je Fajon.\n(FOTO/VIDEO) AMERI I NATO ĆE TEK SAD POPI*DETI! Najpre nam je Putin poslalo S-400 i Pancir, a sad su naši piloti Migova 29 otišli u Rusiju da pomognu braći protiv terorista!\nPredsednik delegacije Narodne skupštine Vladimir Orlić rekao je da je sada veoma važno vreme za proširenje, navodeći da razlicicte poruke od različitih evropskih aktera ne predstavljaju izgovor da se proces reformi u Srbiji ne nastavi.\nKako je rekao, taj proces će čak biti i intenziviran u narednom periodu, jer znači napredak za zemlju.\nEvropa Evropski parlament Albanci Zapadni balkan Makedonci Tanja Fajon Vladimir Orlić uticaj kine i rusije pristup eu pregovori za eu


Business Support Nework - Loš Zakon o računovodstvu izazvao kolaps u privrednom sistemu zemlje\nLoš Zakon o računovodstvu izazvao kolaps u privrednom sistemu zemlje\nPo prvi put posle skoro 50 godina 374 000 preduzeća, preduzetnika, udruženja i drugih pravnih lica koji rade u Srbiji ne mogu da predaju završne finansijske izveštaje i na regularan način završe prethodnu poslovnu godinu.\nAgencija za privredne registre odložila je za mesec dana predaju završnih finansijskih izveštaja, ali već sada je izvesno da izveštaji neće moći da budu predati ni posle tog roka, jer je Zakon o računovodstvu donet 2013. i 7 njegovih podzakonskih akata nemoguće primeniti u praksi.\nMreža za poslovnu podršku je u saradnji sa Savezom računovođa i revizora Srbije i najvećim nemačkim investitorima u Srbiji još u oktobru 2014. godine upozorila da zbog Zakona o računovodstvu koji je donet na osnovu ukinutih direktiva EU i suprotno Međunarodnim računovodstvenim standardima preti kolaps u privrednom sistemu zemlje, ali predstavnici Ministarstva finansija koji su ovaj zakon doneli tada nisu reagovali.\nU poslednjih nekoliko nedelja više stotina preduzeća i preduzetnika, njihove računovođe i računovodstvene agencije, obratile su se Mreži za poslovnu podršku uz obrazloženje da su troškovi implementacije novog Zakona o računovodstvu ogromni, a Zakon sa njegovim podzakonskim aktima neprimenjiv i da ne znaju kako će zatvoriti svoje i poslovne knjige svojih klijenata za 2014. godinu.\nZa ovaj svojevrsni privredni kolaps odgovorni su činovnici u Ministarstvu finansija koji su u toku pisanja novog Zakona o računovodstvu 2013. godine uporno odbijali da uvaže apele privrede i profesionalnih organizacija računovođa da se takav zakon ne donosi, jer je preskup za posrnulu srpsku privredu, prebirokratizovan i neprimenljiv.\nDirektne posledice ovog stanja su:\n– 250 miliona evra troškova u privredi za uvođenje Zakona koji je neprimemljiv u praksi\n– Srbija je postala crna tačka u Evropi, jer poslovanje firmi u Srbiji nije uporedivo sa poslovanjem firmi u zemljama EU i drugim zemaljama u okruženju\n– Preobimni finansijski izveštaji (tri puta veći nego pre) unose dodatnu nesigurnost u poslovanje i sigurno će poskupeti bankarske kredite privredi, jer se rizik davanja kredita uvećava\n– Zakon o računovodstvu omogućuje lažno prikazivanje rezultata poslovanja što povećava mogućnosti za prevare i privredni kriminal\n– Zakon znatno otežava poslovanje stranim kompanijama čiji su direktori strana lica, jer im nameće obavezu da dobiju privremeni JMBG kako bi potpisali završne račune, što povlači dugu i nepotrebnu proceduru koja ne postoji u zemljama EU.\n– Generalna posledica ovakvog Zakona o računovodstvu će biti pad Srbije na Doing Business listama Svetske banke i usporavanje dolaska stranih investitora\nZbog svega navedenog Mreža za poslovnu podršku javno apeluje na ministra finansija g. Dušana Vujevića i predsednika Vlade RS, g. Aleksandra Vučića da se primena Zakona o računovodstvu donesenog 2013. god. i pratećih podzakonskih akata suspenduje i da se svim privrednim subjektima i drugim pravnim licima dopusti da završni račun za 2014. godinu predaju po istim propisima kao u 2013. godini, čime bi se izbegao kolaps privrednog sistema.\nNeophodno je i da Vlada Srbije po hitnom postupku formira i novu radnu grupu za donošenje Zakona o računovodstvu u koju će ovog puta biti uključeni predstavnici profesionalnih organizacija računovođa i vodećih poslovnih asocijacija, kako bi se doneo Zakon u skladu sa Međunarodnim računovodstvenim standardima, pojednostavile procedure i smanjile mogućnosti za privredni kriminal.


Stefanović je apelovao na Tužilaštvo da ispita sve navode Jurića, a njega pozvao da da sve informacije ukoliko ih ima.\nDa li je počinilac poznati političar, kako to tvrdi Igor Jurić, suštinski nije važno, istakao je Nebojša Stefanović u izjavi dostavljenoj medijima.\n- Za počinioca takvog dela, bio on političar ili ne, bogat i uticajan ili ne, ne sme da bude bilo kakvih povlastica, sakrivanja, popuštanja ili drugačijeg tretmana u svakom krivičnom delu, a pogotovo kada se radi o optužbama Igora Jurića da je jedno dete silovano, koje ne shvatam olako - navodi Stefanović.\nMinistar unutrašnjih poslova je podsetio da je Jurić više puta pomenuo ovo delo, a nije rekao na koga misli, nije predočio dokaze i nije zvanično o tome obavestio tužilaštvo ili policiju, pa da je očekivao da će Jurić o tome da obavesti makar javnost.\n- Pošto se ni to nije dogodilo, sa žaljenjem primećujem da ovaj slučaj, ukoliko ga uopšte ima, sve više ulazi u sferu medijskog prepucavanja u kojem ne vidim ništa dobro ni za moguću žrtvu, niti vidim ostvarivanje teške sankcije za mogućeg počinioca - naglasio je ministar.\nOn je podsetio da od 2013. godine isključivo tužilaštvo vodi istrage u Republici Srbiji i nadležno je da prikuplja dokaze, daje naloge drugim državnim organima za prikupljanje potrebnih obaveštenja i odlučuje samostalno da li će protiv nekoga podići optužnicu ili neće.\n- Zbog toga nije dobro da bilo koji pojedinac u Srbiji javno govori o učinjenom teškom krivičnom delu protiv deteta, a da onda mesecima nakon toga tvrdi da prikuplja dokaze koji bi bili dovoljni za sudski proces - rekao je Stefanović i naveo da se postavlja pitanje zašto Jurić izlazi u javnost sa takvom informacijom, ako dokaza nema ili zašto o dokazima ne obaveštava tužilaštvo da bi potencijalna žrtva i njena porodica imali priliku da ostvare zaštitu i pravdu.\n- Očekujem, da kada to već Igor Jurić nije sam uradio, nadležno tužilaštvo bez odlaganja pozove gospodina Jurića da pruži sve informacije o mogućem učiniocu ovog teškog krivičnog dela, za koje tvrdi da je izvršeno, pre svega zato što je to normalno, ispravno, zakonito i u najboljem interesu moguće žrtve, istine i pravde - naglasio je Stefanović.\nKako je ponovio bez obzira na to o kome se radilo, tužilaštvo je dužno da pokrene istragu a Ministarstvo unutrašnjih poslova je u potpunosti spremno i sposobno da pruži zaštitu svim učesnicima procesa, ako je potrebno i van granica naše zemlje uz uverenje da i Igor Jurić shvata koliko je važno da se u ovakvim situacijama brzo reaguje.


Najmanje dve osobe poginule u četiri eksplozije u Kabulu\n► Najmanje dve osobe poginule u četiri eksplozije u Kabulu\nNajmanje dve osobe poginule su danas i 27 je ranjeno u četiri eksplozije u Kabulu, izjavili su zvaničnici Avganistana.\nMeđu ranjenima su i dva avganistanska novinara, saopštila je lokalna nevladina organizacija.\nPrva bomba je pogodila autobus sa studentima u stambenoj oblasti u zapadnom delu Kabula, a 20 minuta kasnije ođeknule su još dve eksplozije na istoj lokaciji, saopštilo je avganistansko ministarstvo unutrašnjih poslova.\nKasno popodne ođeknula je četvrta eksplozija u kojoj su ranjene tri osobe.\nMinistarstvo zdravlja je navelo da su u ta tri napada povređene 24 osobe, da je jedna osoba poginula u prvoj eksploziji, i da za sada nije poznato koja detonacija je dovela do smrti druge osobe.\nTalas napada potresao je prošle nedelje Kabul, gde su aktivni i pobunjenici talibani i ekstremisti Islamske države. Talibani su nastavili s napadima uprkos mirovnim pregovorima njihovih predstavnika sa SAD o okončanju rata koji u toj zemlji traje duže od 17 godina.\nZa prve tri od četiri današnje eksplozije odgovornost je preuzela Islamska država koja je navela da je postavila eksploziv na autobusu koji je navodno prevozio pripadnike šiitske manjine i da je po dolasku bezbednosnih snaga i novinara na lice mesta aktivirala još dve eksplozivne naprave. Vlasti su navele da je u te dve dodatne eksplozije povređeno sedam ljudi, uključujući pet pripadnika bezbednosnih snaga.\nZa poslednju eksploziju niko nije preuzeo odgovornost.\nU Avganistanu deset mrtvih u napadu na autobus s regrutima\nU napadu bombom na autobus s vojnim regrutima, na istoku Avganistana je danas poginulo deset civila, među kojima jedno dete, saopštile su vlasti, ne navodeći šta je s regrutima.\nAbdulah Abdulah proglasio pobedu na izborima u Avganistanu\nAvganistanski premijer Abdulah Abdulah proglasio je danas pobedu na izborima u Avganistanu.\nU napadima protiv talibana u Avganistanu ubijeno najmanje 40 civila\nJedan avganistanski zvaničnik rekao je danas da je najmanje 40 civila ubijeno u raciji i vazdušnim udarima koje su izvele avganistanske specijalne snage na skrovišta talibana u južnoj...\nU eksploziji autobusa ispred šiitskog svetog grada Kerbale u Iraku poginulo je 12 osoba, saopštili su bolnički izvori novi bilans žrtava.


Toyota FV2 Koncept, Toyota Srbija Koncept\nNaš koncept automobil budućnosti koji odražava raspoloženje\nOtelotvoravajući našu filozofiju „zabavan za vožnju“, FV2 koncept automobil ukazuje na budući svet u kom su automobil i vozač povezani kako fizički tako i emotivno i ta veza jača što ga više vozite.\nA i izgledao bi savršeno, na svom terenu, na snimanju nekog futurističkog holivudskog filma!\nBudućnost je zabavna\nPrvo što primetite jeste položaj za vožnju. Bez upravljača koji možete da držite, FV2 konceptom se upravlja tako što vozač pomera težinu svog tela intiutivno pomerajući automobil unapred ili unazad, levo ili desno.\nPovezanost sa tehnologijom inteligentnog transportnog sistema znači da ste bezbedni dok se zabavljate. Najrazličitije lokalne informacije o bezbednosti prikupljene od drugih vozila i saobraćajne infrastrukture pomažu vozaču FV2 da izađe na kraj sa opasnostima kao što su mrtvi uglovi na raskrsnicama.\nInkorporirajući tehnologiju u razvoju u Toyota Heart projektu, vozač i FV2 mogu zajedno da rastu. Cilj ovog istraživačkog programa je da unapredi ljudsku i veštačku inteligenciju kao i govor i slušanje tako da ćemo moći da komuniciramo jedni s drugima pomoću izraza, gestova i prisećanja ranijih događaja.\nFizička i emotivna veza\nKoristeći glasovno i slikovno prepoznavanje za određivanje raspoloženja vozača, automobil će akumulirati istorijat vožnje kako bi predložio rute za vožnju pa čak i odredio stepen veštine vozača da pomogne u tehnici vožnje. Pri tom, FV2 će razviti vezu sa vozačem i zajedno sa njim će vremenom nadograđivati znanje.\nUklapanje sa vašim raspoloženjem\nNa kraju, da bismo vašem FV2 dali lični pečat, boja njegove karoserije i spoljašnjost mogu da se menjaju tako da odgovaraju vašem raspoloženju čime se između vas i automobila stvara još snažnija veza.\nBudućnost personalizacije automobila? Moraćemo da posmatramo ovaj prostor…


Odobrena sredstva za projekat "Rekonstrukcija izletišta Smetovi" - zenicainfo.ba\nNaslovnica Aktuelno Odobrena sredstva za projekat “Rekonstrukcija izletišta Smetovi”\nOdobrena sredstva za projekat “Rekonstrukcija izletišta Smetovi”\nNakon što je Ministarstvo privrede raspisalo Javni poziv za uređenje turističke infrastrukture, na kojeg se Grad Zenica odazvao, odobrena su sredstva za projekat „Rekonstrukcija izletišta Smetovi“.\nProjekat uređenja najbližeg zeničkog izletišta obuhvata više projektnih aktivnosti, a jedan dio njih je već gotov. U sklopu projekta „Rekonstrukcija izletišta Smetovi“, završeno je postavljanje 18 setova klupa duž puta ka spomeniku.\n„Osim već postavljenih setova klupa, jedna od aktivnosti, obuhvaćenih ovim projektom, je i instalacija klupa na dionici od Zenice do Smetova. U sklopu aktivnosti, planirano je i uređenje sportskog terena koji se nalazi na ovom izletištu, kao i izgradnja igrališta prilagođenih za grupu djece do 5, kao i poseban dio za one starije od 5 godina“, rekla je za naš portal Edina Hodžić, stručni saradnik za upravljanje razvojem Grada Zenica.\nZavršetak radova i projektnih aktivnosti planiran je za kraj mjeseca oktobra, ove godine. Vrijednost cjelokupnih projektnih aktivnosti je oko 140.000 KM. Pokretač projekta je Grad Zenica, a realizuje se uz podršku Ministarstva za privredu, zeničkih poduzetnika kao i partnera JP za Upravljanje i održavanje sportskih objekata Zenica, te Agencije Zeda. Sredstva za ovaj projekat Grad Zenica će dobiti nakon dijela projektnih aktivnosti.\nrekonstrukcija izletišta smetovi\nPrethodni članakŠta donosi novi Zakon o zaštiti okoliša\nNaredni članakNogomet: Čelik nastavio seriju loših rezultata


Prijavi (eng. Report) - Zoki Games\nDakle ljudi... kada otvorite neki post postoji dole desno u uglu jedan link koji je orginalno na engleskom jeziku nazvan "Report"... sluzi da se Administratorima prijavi zloupotreba, maltretiranje, vredjanje korisnika u postu. Ulogovani korisnici mogu da kliknu na taj link i popune formu Prijave. Administratorima na mail stize obavestenje da je neko prijavio nepravilnosti na odredjenom postu. S obzirom da se taj link nalazi i na postovima Diskusija u Grupama, a ja sam ga preveo samo kao "Prijavi", mnogi su to koristili da se prijave u Grupe pa i da se prijave na Turnire koje je Grupa organizovala. Uzalud sam se nadao sam se da ce popunjavanje forme za prijavu, doznaciti onome ko je popunjava da se tu ipak radi o necem drugom a ne o formi za prijavu na Turnir... S obzirom da je pogresno tumacenje bilo masovno resih da preimenujem taj link, sto i ucinih... i nazvah link kao na slici. Stvarno mi nije jasno zasto i posle toga na mail dobijam mailove od Report servisa sa sledecim tekstom (u pitanju je post Diskisije na kojoj se vrsi prijavljivanje na turnir...)\ni ja bi se prijavila ako nije kasno\nNe bih ja ovde zalutala ostavila nikakav trag, ali... toliko sam se lepo i zdravo iznasmejala da... ma, moram da cestitam


STRANKAMA MILIONI OD MANDATA Koliko će poreski obveznici platiti redovan rad partija\nI. M. Jasnić\nSvaki osvojeni mandat strankama koje su ušle u parlament donosiće mesečno od 248.000 dinara, koliko će dobijati SNS, pa do čak 644.311 dinara, koliko će sledovati Zelenoj stranci.\nPrema istraživanju Centra za istraživanje korupcije, stranke koje su osvojile mandate u novom sazivu parlamenta mesečno će inkasirati od 413.493 dinara pa do čak 32.534.636 dinara koliko će na raspolaganju imati najjača parlamentarna stranka SNS.\nFinansiranje redovnog rada političkih subjekata podrazumeva novac koji se izdvaja svake godine iz republičkog budžeta i deli strankama prema ostvarenom izbornom uspehu, odnosno broju mandata koje osvoje na izborima. Prema Zakonu o finansiranju političkih aktivnosti, ova svota iznosi 0,105 odsto poreskih prihoda budžeta države. Ove godine reč je o 871 milion dinara.\nTRKA ZA FOTELJE U NEMANJINOJ Vučić bira između ovih 5 SCENARIJA\nKako kažu iz Ministarstva finansija, zaključno sa 10. aprilom ove godine, raspodeljeno je 290.360.000 dinara na stranke koje su do tog trenutka činile sada već stari saziv skupštine pa je do kraja godine ostalo da se raspodeli 580.720.000 dinara strankama u novom sastavu parlamenta.\nNovac je namenjen za rad sa biračima, troškove prevoza i održavanje skupova, kao i troškove promocije i za zarade zaposlenih i komunalne troškove. Zabranjeno je da se troši za finansiranje izborne kampanje.\nSlede i pare za kampanju\nStranke koje su ovojile poslaničke mandate treba da dobiju i preostalih 80 odsto novca koji je izdvojen iz budžeta za finansiranje izborne kampanje u iznosu od 464 miliona dinara. Ovaj novac u narednih pet dana biće raspoređen strankama prema broju osvojenih mandata.


AMD Ryzen procesori će dobiti novi "microcode update" u novembru - DIPF Balkan Gaming Community\nAMD Ryzen procesori će dobiti novi “microcode update” u novembru\nAMD će u novembru objaviti novi “microcode update” koji će sadržavati više od stotinu ažuriranja, popravki i poboljšanja za svoje Ryzen procesore, potvrdio je MSI-ov CEO marketinga Eric van Beurden. Tokom MSI livestream-a na YouTube-u rečeno je da će AMD ove sedmice početi sa dostavljanjem ažuriranja različitim vendorima kao što su MSI, Gigabyte, Asus, ASRock i drugi, koji će vjerovatno provesti nekoliko sedmica u uređivanju i pripremi BIOS-a, kako bi odgovarali svakom modelu njihovih matičnih ploča.\nOčekujemo da će novi BIOS sadržavati ažuriranje za “AGESA 1.0.0.4 microcode”. Također iz MSI YouTube livestream-a saznajemo da se preko stotinu novih ažuriranja neće odnositi samo na rješavanje različitih problema nego se očekuje da će nova ažuriranja donijeti nove mogućnosti i poboljšanja za same procesore. Međutim nije bilo nikakvih detalja o tome kakve nove mogućnosti možemo očekivati, pa ćemo morati pričekati i vidjeti.\nOčekuje se da će novi “microcode update” biti dostupan za širu javnost već u novembru ove godine, a ponudit će ga svi proizvođači matičnih ploča. Također postoji velika mogućnost da će ovo ažuriranje donijeti ispravke i poboljšanja za 1. i 2. generaciju AMD Ryzen procesore pored trenutne 3000 serije. Međutim to je za sada još neraznjašeno.


Vučić sa delegacijom Atlantskog saveta - Centar za evroatlantske studije - CEAS\nOn je zahvalio Sjedinjenim Američkim Državama na dosadašnjoj podršci ekonomskim reformama i evointegracijama Srbije, saopštila je vladina Kancelarija za saradnju s medijima. Srpski premijer je izrazio uverenje da će unapređenje bilateralnih odnosa biti nastavljeno i kroz uspešnu saradnju sa novom američkom administracijom. Posebno je istakao nadu da će se povećati ekonomska saradnja i da će američke kompanije, s obzirom na dobre ekonomske pokazatelje srpske privrede, pokazati još veće interesovanje za ulaganje u Srbiji.\nDelegacija Atlantskog saveta iz Vašingtona, koju čine predstavnici i republikanaca i demokrata, zahvalila je premijeru Vučiću na naporima koje ulaže u očuvanje i unapređenje regionalne stabilnosti. Na sastanku je učestvovao i ambasador SAD u Srbiji Kajl Skot, prenosi Tanjug.\nVilson: Važno je graditi odnose sa SAD\nVilson je posle sastanka sa predstavnicima civilnog društva, medija i akademske zajednice rekao novinarima da je važno graditi i imati koristi od odnosa sa Amerikom i drugim zemaljama u Evropi.\n„Ukoliko želite stabilnu, bezbednu Srbiju, da stvarate povoljno okruženje, negujete demokratske institutcije i privredni ambijent u koji su uključeni američki investitori, to je recept za dugoročni rast i stabilnost u regionu”, rekao je Vilson odgovarajući na pitanje o balansiranju Srbije između Rusije i Zapada.\nTo ne isključuje odnose sa Rusijom, rekao je on, navodeći da se način na koji se američki privatni sektor uključuje fundamentalno razlikuje od onog koji primenjuju ruski privrednici, prenosi Tanjug.\nMilić: Uticaj Rusije i Kine u regionu sve češća tema\nZapadni Balkan nije prioritet onih koji donose odluke u svetu, izjavila direktorka Centra za evroatlanske studije (CEAS) Jelena Milić posle razgovara sa predstavnicima delegacije Atlanskog saveta SAD i dodala da niko ne predviđa ogromne oružane sukobe u regionu među državama, ali da postoji potencijal za tenzije.\nMilić je novinarima posle sastanka sa delegacijom koju predvodi Dejmon Vilson novinarima prenela da nije bilo reči samo o odnosima Srbije i NATO već i o jačanju veza između Evrope i SAD, tenzijama u regionu i odnosu prema civilnom društvu.\nMilić je novinarima objasnila da se Vilson u Beogradu sastao sa predstavnicima organizacija civilnog društva, medija i akademske zajednice, navodeći da je sa njima razgovarao i o izazovima liberalnih demokratija u svetlu, kako je rekla, relativno neuobičajenih rezultata izbora u SAD.\n„Bilo je reči i o tome da, nažalost ili na sreću, Zapadni Balkan sigurno nije tema onih koji donose odluke, nije viđen kao prioritet i da se to na jedan način zloupotrebljava. Niko ne predviđa ogromne oružane sukobe u regionu među državama, ali postoji potencijal za tenzije, za izazivanje sukoba koji mogu da eskaliraju nekontrolisano”, rekla je Milić.\nMilićeva je ukazala delegaciji Atlanskog saveta da postoji serija događaja u regionu koji moraju da se posmatraju zajedno, od toga da je, kako kaže, prekinut lanac komandovanja u jedinoj funkcionalnoj instituciji u BiH tokom 9. januara (obeležavanje Dana RS), do provokacija vozom i pitanjima ko ima pravo da dođe na sever Kosova.\n„Ono što CEAS najviše brine je retorika prema organizacijama civilnog društva koja vrlo liči na ono što smo slušali od proruskih struktura u Ukrajini pre par godina kada su naše kolege izašle na Evromajdan, a posle postali žrtve snajperske pucnjave”, navela je Milić.\nPostavlja se pitanje, kaže Milić, da li je odnos prema civilnom društvu zvanična politika vlade ili te stvari u Srbiji ne mogu da se kontrolišu.\nKaže da je bilo reči o migrantskoj situaciji i o stanju u regionu po pitanju organizovanog kriminala, islamske radikalizacije...\n„Otvorena su i stara pitanja, koliko je politizacija etniciteta jedan veliki otežavajući momenat za bilo kakvu suštinsku demokratizaciju, jer se svi vraćamo na to da ste prinuđeni da budete politički Makedonac, politički Srbin, politički Albanac”, istakla je ona.\nMilić je zaključila da bi bilo teško nositi se sa svim izazovima sa kojima se suočava EU i SAD čak i da je situacija bolja u regionu, navodeći da se sve više priča, ne samo u ruskom već i o uticaju Kine, prenosi Tanjug.


Na 36. sednici IO DPS je na predlog Komisije za izbor urednika „Psiholoških novina“ doneo odluku da se poništi konkurs za glavnog i odgovornog urednika koji je objavljen u „Psihološkim novinama“ broj 378 iz oktobra 2014. godine i na sajtu Društva, uz obrazloženje da kandidati ne ispunjavaju formalnopravne uslove konkursa.\nIzvršni odbor Društva psihologa Srbije je na 36. sednici održanoj 23.01.2014. godine u skladu sa Statutom DPS i predlogom Komisije za izbor glavnog i odgovornog urednika doneo sledeću\no raspisivanju Konkursa za glavnog i odgovornog urednika\nNa Konkurs se mogu prijaviti kandidati koji ispunjavaju sledeće uslove:\nDiplomirani psiholog ili master psiholog\nDa nije pod istragom\nMinimum 3 godine novinarskog iskustva u štampanim medijima\nČlan je Društva psihologa Srbije.\nUz prijavu za Konkurs potrebno je da kandidati dostave:\nUverenje da nije pod istragom\nPotvrda da je platio članarinu za 2015.god.\nPredlog uređivačke koncepcije „Psiholoških novina“ (idejna koncepcija, napisana u dužini do dve strane A4 formata, font 12)\nBibliografija štampanih radova – lični izbor tri do pet reprezentativnih tekstova u štampanoj formi\nRok za slanje prijave na Konkurs je 23.02.2015. godine. Neblagovremene i nepotpune prijave neće se uzeti u razmatranje.\nKonkursnu dokumentaciju slati u zapečaćenoj koverti, sa naznakom „Za konkurs za mesto urednika PN“ na adresu:


Iako je on više puta pokušao da je pridobije, nikako mu nije polazilo za rukom?\nNavodno, Naida nije željela nikakvu komunikaciju s navodnim Karleušinim bivšim još od 2015. godine pa do danas. Iako je on više puta pokušao da je pridobije, nikako mu nije polazilo za rukom?\nU porukama do kojih je Srpski telegraf došao jasno se vidi Ognjenova navalentnost, na koju je Naida ostala ravnodušna do početka navodne afere sa pop divom Jelenom Karleušom.\nNa sve ovo Naida je bila totalno imuna, sve do trenutka kada je počela navodna afera s pjevačicom Jelenom Karleušom i Ognjenovo iznošenje intime po novinama. Na to nije mogla ostati ravnodušna i svoj stav po tom pitanju mu je direktno stavila do znanja putem poruke na Instagramu u kojoj mu je poručila da s njim ne želi nikakav kontakt i podsjetila ga da on njoj piše od 2015. godine.\nPodsjetimo da je Ognjen široj javnosti poznat po navodnoj aferi sa pjevačicom Karleušom, kada je novinarima dao Jelenine eksplicitne fotografije i prepiske po okončanju njihove, navodne, dvogodišnje veze. Ognjen nikada do sada nije davao zvanične izjave, ali iz prepiski s djevojkama po društvenoj mreži Instagram se jasno vidi da je čitavu aferu sam pokrenuo, ali i razlozi zbog kojih je to uradio.


Stolovi podesive visine - Video Oglas, Većina nas trećinu dana provede na radnom mestu.\nStolovi podesive visine - Video Oglas\nVideo Oglas firme Anaks\nVećina nas trećinu dana provede na radnom mestu. Lako je izračunati koliko je važno imati udoban, funkcionalan i nadasve prijatan ambijent za rad. Osnovna karakteristika ovog programa nameštaja je modularnost i fleksibilnost. Metalne noge se rade u sledećim varijantama: klasična “T” noga (sa ili bez perforiranih maski), “T” noga podesiva po visini (sa ili bez perforiranih maski), stubaste noge bez podešavanja visine, stubaste noge sa podešavanjem visine, i stubaste noge sa točkićima.\nProfil firme E-mail Web Tel: 011 243 7126\nProfil firme Tel: 011 243 7126 Email Web sajt Preporuke klijenata\nOstali Video Oglasi firme Anaks:\nKancelarijski nameštaj i opremanje poslovnih prostora - Video Oglas\nAnaks prodajni asortiman obuhvata nameštaj i stolice za poslovne namene poznatih svetskih i domaćih proizvođača: kabinetski nameštaj, operativni nameštaj, kancelarijske stolice i sistemi pregrada.Naš cilj jeste stvaranje radnog ambijenta po meri čoveka, ambijenta koji objedinjuje dizajn, funkcionalnost, kvalitet, a iznad svega – ambijenta u kome čovek vraća svoj identitet.\nErgonomske stolice - Video Oglas\nErgonomske stolice koje su specijalno dizajnirane za sve one čiji posao iziskuje dugotrajno sedenje za kompjuterom. Kompanija Anaks je specijalizovana za prodaju kancelarijskog nameštaja i opremanje poslovnog prostora.


Nemačka podiže minimalnu zaradu › Made-in-Germany.rs\nNemačka podiže minimalnu zaradu\nNemačka će podići minimalnu cenu rada sa sadašnjih 9,82 eura na 10,45 eura u junu, a potom i u oktobru na 12 eura po radnom satu, odlučila je vlada u Berlinu, pravdajući takav potez porastom cena života i stanovanja.\n“Ovaj porast životnih troškova je u pitanje doveo mogućnost pokrivanja tekućih troškova za osobe koje uz minimalnu satnicu rade puno radno vreme”, navodi se u saopštenju nemačke vlade.\n– Sa povećanjem minimalca profitiraće više od šest miliona građana, pre svega žene, kao i zaposleni na istoku zemlje – rekao je ministar rada Hubertus Heil iz Socijaldemokratske stranke Nemačke, a prenosi agencija Hina.\nOn je istakao da povišica minimalne zarade takođe pogoduje i zaposlenima koji su tokom pandemije „održavali vitalne funkcije društva“, poput negovatelja i ostalih zaposlenih u zanimanjima koja su od značaja za funkcionisanje sistema.\nPovećanje minimalca sada mora još da odobri Bundestag, u kom vladajuća socijaldemokratsko-zeleno-liberalna vlada ima većinu. Odluku vlade o podizanju minimalca pozdravio je Nemački savez sindikata (DGB), tumačeći je kao važan signal u borbi protiv osiromašenja radnika.\n– Ovde se radi o vrednovanju rada i važnom koraku u borbi za sprečavanje širenja siromaštva – poručio je član upravnog odbora tog sindikata Stefan Korcel.\nSa druge strane, Udruženje poslodavaca Nemačke (BDA) je kritikovala ovu odluku zbog “mešanja politike” i zahteva da se pitanje povećanja minimalca vrati u nadležnost posebne komisije sačinjene od predstavnika poslodavaca i zaposlenih, koja je do sada odlučivala o ovom pitanju.\nU sred krize Nemačka podiže minimalac\nNemačka podiže plate za 2,3 miliona radnika u javnom sektoru\nNemačka diže minimalnu cenu rada\nNemačka uvela minimalnu zaradu\nNemačka diže minimalac na 9,19 eura\nOd MiG na 26/02/2022 / AKTUELNO / Ostavite komentar\nSrpski poljoprivrednici započeli protest\nStižu električni automobili koji se pune tokom vožnje


VojvodinaCafe - Od 21. do 25. marta održaće se Novosadsko proleće\nVest objavljena: 05.03.2017 12:55\nGlavna tema manifestacije "Salon energetske efikasnosti" biće energetska efikasnost kroz obnovljive izvore energije, u saradnji sa Pokretom gorana Vojvodine. Pokret gorana će organizovanjem brojnih predavanja i interaktivnih radionica tokom "Novosadskog proleća" dati doprinos približavanju ove teme svim posetiocima manifestacije.\nPokret gorana Novog Sada je i ovog "Novosadskog proleća" za sve posetioce pripremio bogat i raznovrstan program. Jedna od interesantnih ponuda koju su pripremili su organizovani obilasci manifestacije uz njihove volontere-vodiče za naše mlade sugrađane/ke - Prolećna šetnja.\nTokom pet dana trajanja ovu manifestaciju poseti oko 70.000 zadovoljnih posetilaca tako da ukoliko pogledamo raspon od poslednjih 10 godina, kroz Novosadsko proleće je prošlo preko 500.000 posetioca, a možemo reći da je tokom ovih 27 godina bilo više od 1.000.000 posetilaca i verujemo da će ovako dobra posećenost biti i narednih godina.\nPokretu gorana Novog Sada, kao organizatoru ovakve manifestacije je vrlo bitna i pozitivna energija koja se stvorila između organizatora, izlagača, medija i samih posetilaca koji redovno dolaze svake godine da uživaju u predivnom izložbenom prostoru, kupuju cveće i druge proizvode, učestvuju u kreativnim i ekološkim radionicama ili ekološkim predstavama za decu i mlade, informišu se o aktuelnim ekološkim temama na predavanjima i stučnim tribinama ili uživaju u kulturno-umetničkom programu.


Sejdinović: Odluke o medijima se ne donose u institucijama, već u SNS-u | NDNV\nSejdinović: Odluke o medijima se ne donose u institucijama, već u SNS-u\n"Probleme na medijskoj sceni proizvodi politika"\nPredsednik Nezavisnog društva novinara Vojvodine Nedim Sejdinović izjavio je da gorući problemi na medijskoj sceni Srbije ne potiču od medijskih zakona već od politike, te da o medijima ne odlučuju institucije već vladajuća Srpska napredna stranka (SNS). On je za Televiziju N1 kazao da u tom pogledu ne treba imati preterana očekivanja da će nova Medijska strategija ili promene medijskih zakona “naterati predstavnike vlasti da poštuju zakone”.\nSejdinović je kazao da nacrt nove Medijske strategije koji je pripremila Radna grupa sadrži pozitivne osnovne postavke, ali da članice medijske koalicije neće podržati eventualne izmene tog dokumenta u predstojećem usaglašavanju u Vladi i ministarstvima koje bi bile protivne principama medijskih i novinarskih udruženja.\nOn je naveo da se strategija bazira na rešenjima koja podrazumevaju dalji izlazak države iz medija, donošenje mera za poboljšanje sistema konkursnog sufinansiranja javnog informisanja i uvođenje reda u davanju državnog novca medijima, te unapređenje rada Regulatornog tela za elektronske medije (REM) i javnih servisa. Međutim, kako je dodao, ona je samo akt koji prethodi zakonskim izmenama kojima bi se ova pitanja konačno regulisala.\nPredsednik NDNV-a skeptičan je ipak u pogledu mogućih pomaka u odnosima vlasti prema medijima, navodeći da u medijskoj oblasti postoje dva paralelna koloseka, jer se, s jedne strane radi na medijskim dokumentima, “što stvara svojevrsni privid demokratije”, dok sa druge strane “postoji ogromna provalija” .\n“Više je nego očigledno da je cilj vlasti da se taj dokument (Medijska strategija) donese kako bi se dobili neki poeni u međunarodnoj javnosti i od evropskih partnera, a da se suštinski na medijskoj sceni ništa ne promeni“, smatra on.\nSejdinović je istakao i da je proces pregovora novinarskih i medijskih udruženja sa Koordinacionim telom Vlade Srbije ušao u ozbiljnu krizu , jer se ni jedan od 13 zahteva koja su udruženja ispostavila, a koji se odnose na goruće probleme na medijskoj sceni, ne rešava, već se, naprotiv, situacija pogoršava.\n“Dešava se afera Kopernikus, koja je nezamisliva u bilo kojoj demokratskoj državi, dešava se paljenje kuće novinara Milana Jovanovića… Pa se postavlja pitanje ima li uopšte smisla taj naš dijalog sa vlastima, jer nema nikakvog efekta”, naveo je on.\nDodao je i da postoji konstatan utisak da novinarska i medijska udruženja pregovaraju sa “pogrešnim ljudima”, odnosno sa onima koji ne donose odluke u ovoj zemlji.\n“Medijski problemi ne potiču od medijskih zakona, već su to prvenstveno politički problemi. I današnju medijsku scenu određuje politika, a ne ministarstva ili medijska regulatorna tela. Naime, plašim se da se veliki deo medijskih tema rešava u prostorijama Srpske napredne stranke, što je još gore nego da se to radi u instituciji kabineta predsednika Republike, ili nekim drugim instucijama sistema”, rekao je Sejdinović, odgovarajući na pitanje koji su to centri moći koji odlučuju o medijskoj sceni i da li je među njima i kabinet predsednika države.\n“Problemi u medijima su politički i nemoguće je strateškim dokumentima ili zakonskim izmenama naterati vlast da poštuje zakone. Zato sve ovo zapravo liči na jednu igru sa demokratijom, jer se paralelno dešavaju medijske afere, nastavlja se katastrofalno projektno sufinansiranje…”, ocenio je Sejdinović.\n(Autonomija, foto: N1)


Balkan zajednica - Pretraži Žensko profile, Serbian Cafe\nBalkan Zajednica - Pretraži Žensko Profile\nDa li tražite partnera? Prelistajte nove korisnike u nastavku i možda baš pronađete svog savršenog saputnika. Pošaljite poruku i organizujte sastanak ove nedelje. Naš sajt ima na stotine pridruženih korisnika koji ne mogu da dočekaju da se druže sa osobom kao Vi! Kreirajte svoj 100% besplatan profil ovde\nŽenskoEffretikon, Zürich, Švicarska\nako živite blizu Effretikon, ćaskajmo ako imate\nSlični interesi: Senior,\tŠveđanin,\tSkandinavac,\tZrele osobe\nŽenskoModesto, California, SAD\nŽenskoGieshübel, Rheinland-Pfalz, Nemačka\nUsamljeni ste i živite blizu Malmö? Pošaljite mi poruku\nSlični interesi: Evropa,\tRiđokosa,\tLjubitelj životinja,\tSamohrani roditelj\nako živite blizu Δάφνη, ćaskajmo ako imate\nSlični interesi: Evropa,\tLjubitelj životinja,\tLjubitelj pasa,\tIstočna Evropa\nSlični interesi: Tetovaža,\tEvropa,\tPlavuša,\tLjubitelj životinja


Потписан протокол о сарадњи између Града Пожаревца и компаније “Coca-Cola HBC Srbija”\nPotpisan protokol o saradnji između Grada Požarevca i kompanije “Coca-Cola HBC Srbija”\nUz podršku gradskih uprava Požarevca i Valjeva, kompanije “Coca-Cola HBC Srbija” kao inicijatora projekta i kompanije “Sekopak”, lansiran je projekat „Komšije se pomažu, ambalažu odlažu“! Kao okosnica projekta osnovano je osam socijalnih preduzeća koja će u ovim gradovima sakupljati ambalažni otpad iz domaćinstava. Predviđeno je prikupljanje PET ambalaže i limenki na najneposredniji način „od vrata do vrata“ koje će se sprovoditi u naredne tri godine.\nRealizacija projekta počinje najpre u Požarevcu gde su Memorandum o saradnjipotpisali Bane Spasović, gradonačelnik Požarevcai Svetoslav Atanasov, generalni direktor “Coca-Cola HBC Srbija”. Projektom, u koji će se uključiti i grad Valjevo, planirano je unapređenje oblasti reciklaže ambalaže, podizanje nivoa prikupljenog otpada na mestu nastanka i podsticanje zapošljavanja socijalno ugroženih kategorija stanovništva. “Coca-Cola HBC Srbija” u potpunosti finansira program uz stručnu, mentorsku i logističku pomoć “Sekopak-a” u saradnji sa lokalnim javnim komunalnim preduzećima, te Nacionalnom službom za zapošljavanje.\n„Kao lider u proizvodnji bezalkoholnih napitaka, u potpunosti smo svesni svog uticaja na okruženje, posebno u oblasti odlaganja ambalaže. Ovaj projekat je značajan jer nema samo ekološki aspekt nego i vrlo značajan socijalni ugao. Sugrađani Požarevca i Valjeva imaće mogućnosti da pravilno odlože ambalažni otpad i očiste svoju okolinu ali i da pomognu komšijama koji su iz socijalno osetljivih grupa da zarade za svoj opstanak i dostojanstven život sebe i svoje porodice. Pozivamo građane da selekcijom svoje ambalaže doprinesu većoj stopi reciklaže, a tako podrže i svoje sugrađane preduzetnike“, istakao je Svetoslav Atanasov, generalni direktor kompanije “Coca-Cola HBC Srbija”.\nGradonačelnik Grada Požarevca Bane Spasović je ovom prilkom istakao:\n„Svaki dan je poseban kada se u njemu barem malo približimo našim ciljevima, a to je poboljšanje uslova života naših građana, kao i njihovo upošljavanje. Uz pomoć naših partnera, kompanijom “Coca-Cola” kao inicijatorom, gradom Valjevom i kompanijom “Sekopak”, utisak je da danas pravimo jedan važan korak ka zaštiti životne sredine. U isto vreme, ovim projektom koji nosi naziv “Komšije se pomažu, ambalažu odlažu”, grad Požarevac značajno nadoknađuje deo izgubljenog vremena na polju reciklaže komunalnog otpada. Projekat je orijentisan ka seoskim naseljima zato što u ovom trenutku nemaju organizovano iznošenje komunalnog otpada. Grad Požarevac je izvršio zoniranje seoskih naselja u 6 različitih zona koje pokrivaju 24 naselja. U okviru novoosnovanih socijalnih preduzeća u gradovima partnerima, zaposliće se određen broj lica koji će u naredne tri godine prikupljati ambalažni otpad, limenke i PET ambalažu, direktno iz domaćinstava. Prikupljenu ambalažu otkupljivaće kompanija Sekopak, jedan od lidera ove industrije, po tržišnim cenama.\nInspiracija koju milionima potrošača širom planete donose proizvodi kompanije “Coca-Cola”, jednaka je njihovom stepenu društvene odgovornosti. To se u ovom slučaju potvrdilo u sjajnoj ideji da podstaknu ljude da nakon uživanja u njihovim napicima, pravilno odlože i tretiraju ambalažu. Upravo ovim zajedničkim poduhvatom sa našim uvaženim partnerima planiramo da steknemo dragoceno iskustvo koje ćemo primeniti i nakon stavljanja u funkciju reciklažnog centra koji je u izgradnji i čija je vrednost 200 miliona dinara. Tako je ovo za nas i neka vrsta pilot projekta, pošto očekujemo da od naredne godine počnemo i sa organizovanim odnošenjem komunalog otpada na nivou lokalne samouprave i iz seoskih mesnih zajednica kako bi naši sugrađani imali iste uslove za život bez obzira da li žive u selu ili gradu. Uveren u višestruku korist projekta “Komšije se pomažu, ambalažu odlažu”, pozivam i građane da sarađuju, da i sami u svojim domaćinstvima razvrstavaju komunalni otpad, a svi zajedno učinimo ovaj grad i čitavu našu državu još čistijom i lepšom.“\nSvu prikupljenu ambalažu, otkupljivaće kompanija “Sekopak” po tržišnim cenama.\nZa preduzetnika koji po isteku tri godine ispuni postavljene ciljeve projekta i bude najuspešniji u sakupljanju, “Coca-Cola HBC Srbija” obezbediće vredan poklon – kamion Iveco Porter.\n06 septembra, 2019


RECESIJA ULAZI NA MALA VRATA Nemačka ekonomija i dalje pada | Najnovije vesti - Srbija danas\n26.08.2019. • 13:03 Tanjug\nRECESIJA ULAZI NA MALA VRATA Nemačka ekonomija i dalje pada\nIzvoznici suočeni sa slabom potražnjom\nPoslovno poverenje u Nemačkoj pogoršalo se u avgustu više od očekivanja "skliznuvši" na najniži nivo od novembra 2012. godine, pokazali su danas objavljeni rezultati jednog istraživanja.\nIndeks poslovne klime, koji izračunava minhenski ekonomski institut "Ifo", pao je na 94,3 poena u avgustu sa najviše revidiranih 95,8 poena u julu.\nPodatak za avgust, koji je ukazao na peti uzastopni mesec pada, niži je i u odnosu na očekivanja analitičara od 95,1 poena.\n- Sve je više indikatora recesije u Nemačkoj - navodi se u saopštenju predsednika "Ifo" Klemensa Fuesta.\nBrisel sprema OŠTAR TRGOVINSKI ODGOVOR Trampu, a nakon SAD na red dolazi Kina\nUdeli MILOSTINJU pa parkiraj! Monasi smislili ODLIČAN NAČIN da zarade\nKompanije su manje zadovoljne aktuelnom poslovnom situacijom, a porastao je i njihov pesimizam kada je reč o predstojećim mesecima, dodao je Fuest.\n- Poslednji put kada su kompanije iz sektora industrije iskazale takav pesimizam bilo je tokom krizne 2009. godine. Čak nijedan tračak svetlosti nije viđen ni u jednoj od ključnih industrija nemačke privrede - poručio je predsednik "Ifo".\nNazire se kraj trgovinskog rata? Kina spremna za rešenje spora sa SAD\nNemački proizvođači, koji se uveliko oslanjaju na izvoz, suočeni su sa slabijom stranom potražnjom, tarifnim sporovima i neizvesnom poslovnom situacijom povezanom sa odlukom Britanije da napusti Evropsku uniju.\nNemačka ekonomija je u periodu april-jun pala za 0,1 odsto zbog smanjenja izvoza, a nemačka centralna banka (Bundesbanka) je prošlog ponedeljka saopštila da će domaća privreda tokom leta nastaviti da se kreće silaznom putanjom jer industrijska proizvodnja opada usled nedostatka porudžbina.\nNemačka Ekonomija recesija Klemens Fuest


Izvor: B92, 16.Apr.2021, 14:32\nKolika je moć dobre frizure i šminke, pokazuje primer iz okoline Ivanjice, gde je mladi umetnik Aleksandar Dramićanin potpuno promenio izgled svoje bake.\nGospođa Miloratka, koja ima 86 godina, zahvaljujući novom izgledu opčinila je internet i izazvala je pravo oduševljenje na društvenim mrežama:\n"Kada iz ljubavi nastane moć transformacije, onda se vidi koliko lepota jedne žene dolazi do izražaja", "Baka car", "Imale one maramu na glavi ili tip top frizuru, >> Pročitaj celu vest na sajtu B92 << naše bake su prelepe", nizali su se pozitivni komentari Miloratkinog izgleda.\nŠminker je od nje napravio neverovatnu lepoticu, koja podseća na filmske dive starog Holivuda, iako je baka i pre bila lepa.\nSpecijalno za Super ženu, Aleksandar je rekao da je cela transformacija bila veoma brza:\n"Brzo sam je našminkao, za neki sat vremena. A kada je sve bilo završeno, baka se samo nasmejala."\nOna je potpuno prirodna i inače se ne šminka i ne farba kosu, a na ideju da joj promeni opis šminker je došao tokom karantina. Kako nam je istakao, nije očekivao ovakav uspeh, a baka je imala na to jedan komentar: "Pitala je šta ja nju sređujem, pored toliko mladih devojaka".\nA baš na ovu rečenicu Aleksandar je sam odgovorio i rekao nam da mu je zaista bilo zadovoljstvo.


Amerika dobija novu saveznu državu - Sputnjik Srbija\n21:49 26.06.2020 (osveženo 22:01 26.06.2020) Preuzmite kraći link\nZakon je usvojen sa 232 glasa „za“, dok je 180 bilo protiv.\nU Predstavničkom domu većinu imaju demokrate, a ovaj zakon će najverovatnije biti odbačen u Senatu, gde su republikanci u većini.\nBela kuća je ranije saopštila da će američki predsednik Donald Tramp uložiti veto na zakon ako mu bude podnet na odobrenje.\nJedan od demokrata, Kolin Peterson iz Minesote, glasao je protiv, prenosi portal B92, pozivajući se na američke medije.\nPredlog zakona omogućio bi prijem nove države, pod nazivom Vašington, Daglas komonvelt, koju bi predstavljali dva senatora i jedan član Kongresa.\ndržava, Amerika, Vašington


Faktor | Načelnik ZŠ OSBiH generalpukovnik Senad Mašović u posjeti SAD-u\nDelegacija Oružanih snaga BiH učestvovat će na Konferenciji načelnika odbrane koja će biti održana u Vašingtonu od 15. do 17. oktobra\nNačelnik ZŠ OSBiH generalpukovnik Senad Mašović u posjeti SAD-u\n09.10.2018. / 14:06\nNačelnik Zajedničkog štaba Oružanih snaga BiH generalpukovnik Senad Mašović predvodi delegaciju Oružanih snaga Bosne i Hercegovine koja će u periodu od 10. do 19. oktobra 2018. godine boraviti u službenoj posjeti Sjedinjenim Američkim Državama\nKako je planirano, visoka vojna delegacija do 14. oktobra posjetit će Komandu i jedinice Nacionalne garde Savezne Države Maryland.\nTom prilikom generalpukovnik Senad Mašović sastat će se sa komandantom NG Maryland generalmajorom Lindom Sing i guvernerom Marylanda Larryjem Hoganom.\nIzmeđu ostalog, razgovarat će o dosadašnjoj realizaciji i nastavku saradnje Bosne i Hercegovine i Marylanda, koje ove godine obilježavaju 15. godišnjicu uspješne saradnje, a pri čemu su Oružane snage BiH dale značajan doprinos.\nNačelnik ZŠ OSBiH generalpukovnik Senad Mašović sastat će se i sa šefom Biroa za nacionalnu gardu u Ministarstvu odbrane SAD-a generalom Josephom Laurenom Lengyelom.\nTakođer, na poziv načelnika Združenog generalštaba Oružanih snaga SAD generala Josepha Danforda, delegacija Oružanih snaga BiH učestvovat će na Konferenciji načelnika odbrane koja će biti održana u Vašingtonu od 15. do 17. oktobra, na temu "Borba protiv nasilnih ekstremističkih organizacija".\nTokom posjete SAD-u predviđen je i niz drugih radnih sastanaka i susreta sa vojnim i civilnim predstavnicima Maryanda, kao i predstavnicima oružanih snaga država učesnica Konferencije, kaže se u saopćenju iz MOBiH.


Akcionari evropskih banaka opet mogu da računaju na isplatu dividendi - Biznis.rs\n25.7.2021 10:16 Autor: Redakcija Biznis.rs 0\nEvropska centralna banka (ECB) odlučila je da omogući evropskim bankama da ponovo distribuiraju novac svojim akcionarima i otkupljuju svoje akcije, od oktobra, saopšteno je...\nEvropska centralna banka (ECB) odlučila je da omogući evropskim bankama da ponovo distribuiraju novac svojim akcionarima i otkupljuju svoje akcije, od oktobra, saopšteno je iz ove institucije.\nOgraničenje isplata dividendi koje je izdao finansijski regulator ističu krajem septembra. Prema navodima iz saopštenja ECB, najnovije prognoze potvrđuju oporavak ekonomije i ukazuju na manje neizvesnosti.\nMeđutim, ECB je stavila do znanja da bi finansijske institucije trebalo da i „nadalje budu uzdržane i pažljivo ispituju održivost svog poslovnog modela, kada je u pitanju raspodela“. Pored toga, ne bi smeo da se podcenjuje rizik da bi banke mogle da se suoče i sa gubicima, ako mere državne podrške isteknu.\nZbog pandemije je ECB, marta prošle godine, zatražila od banaka da se odreknu dividendi. Supervizori finansijskog sektora želeli su da osiguraju da banke mogu da nastave da pružaju zajmove kompanijama i da mogu da podnesu potencijalni zaostatak u isplatama rata kredita, zbog korona krize.\nSada se ovo ograničenje ukida. Međutim, postoje određeni limiti, odnosno raspodeljeni iznos ne može da premaši 15 odsto akumulirane dobiti iz 2019. i 2020. godine, niti 0,2 odsto osnovnog kapitala banke.\nDa li će biti dodatnog opuštanja zavisi pre svega od rezultata stres testova banaka u Evropi, a koji se očekuju do kraja jula.\nU SAD, nakon stres testova, velikim finansijskim institucijama ponovo je dozvoljeno da isplaćuju dividendu svojim akcionarima i da otkupljuju akcije.\nI Engleska banka je nedavno ukinula ograničenja u radu finansijskih institucija, a koja su postojala tokom trajanja korona krize.\nU EU se ukidanje ograničenja za isplate dividendi očekivalo nakon nedavnih izjava predsednika Odbora za superviziju ECB, Andreja Enrije (Andrea Enria). Pokazalo se, naime, da su finansijske institucije poslednjih meseci krize sposobne da pruže podršku stanovništvu i kompanijama, na šta je i Enrija skrenuo pažnju.


Amerika prodaje Japanu sisteme PRO „Egis“ - Sputnjik Srbija\n20:01 15 Jul 2020\nAmerika prodaje Japanu sisteme PRO „Egis“\n20:21 29.01.2019 Preuzmite kraći link\nAmerički Stejt department je odobrio prodaju Japanu dva kompleksa protivraketne odbrane „Egis“ za 2,14 milijardi dolara, saopštila je Agencija za saradnju u sferi odbrane i bezbednosti Pentagona.\nAbe objasnio kada bi na Kurilima mogle da se pojave američke baze\n„Predložena prodaja će Vladi Japana omogućiti veći potencijal protiv svih složenijih pretnji od balističkih raketa i široku, višestepenu zaštitu teritorije. Japan, koji već poseduje ’Egis‘, neće imati nikakvih poteškoća da prihvati ovaj sistem u svojoj vojsci“, navodi se u saopštenju na sajtu agencije.\n„Prodaja će pomoći i spoljnoj politici i nacionalnoj bezbednosti SAD, povećanjem bezbednosti važnog saveznika koji je osnova za političku stabilnost i ekonomski progres u Azijsko-pacifičkom regionu. Za američke nacionalne interese je od životnog značaja pomoć Japanu u razvoju i podršci moćnog i efikasnog potencijala samoodbrane“, navodi se u saopštenju.\nRaspoređivanje ovakvih sistema izaziva zabrinutost kod suseda Japana — Kine i Rusije — koji smatraju da je „Egis“ usmeren protiv njihovih sistema.\n20:00 Mediji: Rusija sprema „oružje budućnosti“ – elektromagnetni top\n19:32 Iz minuta u minut: Situacija teška - premijerka kaže da nije odustala od policijskog časa\n19:30 Američki mediji: Tramp traži sastanak s Putinom\n19:18 Nisam odustala od policijskog časa, situacija je izuzetno teška: Premijerka o širenju korone\n19:05 Nemačka ministarka odbrane: Odnosi sa Rusijom prema „strateškom kompasu“


Delegacija EU u BiH - Radio-televizija Unsko-sanskog kantona\nSve vijesti koje uključuju pojam: Delegacija EU u BiH\nBIH POČINJE KORISTITI 71 MILION EURA SREDSTAVA IZ IPA 2018.\nSARAJEVO, 15. januara - Delegacija Evropske unije u Bosni i Hercegovini započela je ugovaranje projekata u okviru finansijskog paketa vrijednog 71 milion eura, a nakon što su vlasti BiH u decembru prošle godine potpisale program Instrumenta za pretpristupnu pomoć (IPA 2018). Iz Delegacije EU navode da će se spomenuta ...\nUPRKOS PROTIVLJENJU DELEGACIJE EU: MIGRANTSKI CENTAR OSTAJE NA VUČJAKU\nSARAJEVO, 2. jula - Operativni štab za pitanje migracija u BiH, kojim je predsjedavao ministar sigurnosti BiH Dragan Mektić, danas je na sastanku potvrdio je da ostaje pri ranijoj odluci o formiranju prihvatnog centra u Vučjaku kod Bihaća. Stav predstavnika Delegacije EU u BiH da neće finansirati smještaj migranata na ...\nPROJEKTI ZA HARMONIZACIJU ZAKONODAVSTVA I USPJEŠNIJU BORBU PROTIV KORUPCIJE U BIH\nSARAJEVO, 16. februara - Namjera ovih projekata je, između ostaloga, pružiti pomoć u harmonizaciji zakonodavstva u oblasti borbe protiv korupcije, unaprijediti saradnju civilnog sektora i institucija te uključiti privatni sektor u metodologiju borbe protiv korupcije, ali i uključiti građane da prijavljuju korupciju. Šef Kooperacija ...\nSARAJEVO, 5. juna - Sastanak se održava u sjedištu Delegacije Evropske unije u Sarajevu. Na jučerašnjem sastanku bh. političkih lidera i članova Venecijanske komisije nisu postignuti nikakvi rezultati, te su sve političke stranke ostale pri dosadašnjim stavovima. Iako nije ostvaren značajan pomak, prema riječima ...\nČLANOVI VENECIJANSKE KOMISIJE DANAS ODVOJENO SA BH. STRANKAMA O IZBORNOM ZAKONU\nSARAJEVO, 23. maja - Trenutno je na razgovorima sa ekspertima predstavnik Saveza nezavisnih socijaldemokrata (SNSD) Lazar Prodanović, a na razgovor je stigao i Sava Šrkrba iz Srpske demokratske stranke (SDS). Članovi Venecijanske komisije danas su, razgovorom sa predsjedicom Centralne izborne komisije (CIK) BiH Irenom Hadžiabdić, ...


Vesti online / Vesti / Ekonomija / Tramp zapretio: Ako Kina odmah ne reaguje, biće mnogo gore\nPredsednik Sjedinjenih Američkih Država Donald Tramp izjavio je da bi Kina odmah trebalo da reaguje u uslovima kinesko-američkih trgovinskih pregovora ili će dogovor biti "mnogo gori" za Peking ukoliko o njemu bude potrebno ponovo da se pregovara u Trampovom drugom predsedničkom mandatu.\nTramp je naveo da bi Kina "mogla i da sačeka" američke izbore 2020. i nada se da će na njima pobediti demokrate.\n- Mislim da Kina misli da je toliko mnogo pogođena nedavnim pregovorima da bi mogla i da sačeka sledeće izbore 2020. kako bi videla da li će joj se posrećiti da pobede demokrate, u kom slučaju će nastaviti da gule Sjedinjene Američke Države za 500 milijardi dolara - napisao je Tramp na svom nalogu na Tviteru.\nI think that China felt they were being beaten so badly in the recent negotiation that they may as well wait around for the next election, 2020, to see if they could get lucky & have a Democrat win - in which case they would continue to rip-off the USA for $500 Billion a year.... — Donald J. Trump (@realDonaldTrump) 11. мај 2019.\nOn je dodao da je jedini problem u tome što će on pobediti, a dogovor "za njih postati mnogo gori ukoliko o njemu bude moralo da se pregovara u mom drugom mandatu. Bilo bi im pametno da sada reaguju, ali volim da ubirem visoki porez!", istakao je Tramp.\nU petak je Trampova administacija povećala nivo carina sa 10 na 25 odsto na uvoznu robu iz Kine u vrednosti od 200 milijardi dolara. Kasnije istog dana Tramp je naredio da se tarife podignu za svu preostalu robu koju Sjedinjene Američke Države uvoze iz Kine, čija je ukupna vrednost oko 300 milijardi dolara.\nPoslednji krug američko-kineskih pregovora završen je u Sjedinjenim Američkim Državama 10. aprila. Strane nisu postigle nikakav dogovor, ali su se dogovorile da se sastanu za dalje pregovore u Pekingu. Kineski zamenik premijera Liu He, koji je predvodio kinesku delegaciju na bilateralnim razgovorima u Vašingtonu, izjavio je u intervjuu za kinesku televiziju CCTV da će Peking biti prisiljen da uzvrati, ali se nada da će se Vašington uzdržati.\nAmerički predsednik napisao je u svom ranijem tvitu da šanse za ukidanje carina zavise od rezultata budućih pregovora između Vašingtona i Pekinga. Tramp je dodao da su poslednje carine, koje su stupile na snagu u petak u 12.01, stvoriti "masivno plaćanje" koje će ići direktno u američko Ministarstvo finansija.\nEKONOMIJA Imerija uzvraća udarac: Strelovit rast u Kini


RASVETLJENA TEŠKA KRAĐA: U novogodišnjoj noći opljačkali kuću vlasnika menjačnice! – Kruševac PRESS\nAutor Redakcija\t Objavljeno 10.03.2022. 0\nPripadnici Ministarstva unutrašnjih poslova u Kruševcu rasvetlili su tešku krađu i uhapsili D. K. (2000), F. S. (1999), K. M. (2003) i policijskog službenika N. B. (1998), zbog postojanja osnova sumnje da su izvršili ovo krivično delo.\nOni se sumnjiče da su 31. decembra 2021. godine u Brusu provalili u porodičnu kuću šezedesetpetogodišnjeg muškarca iz koje su ukrali oko 95.000 evra u različitim apoenima inostrane valute.\nPolicija je pretresom kuća u kojima žive osumnjičeni pronašla i, uz potvrdu oduzela, ukupno, 21.080 evra, 100 dolara, 10 australijskih dolara, 70 funti i 10 kanadskih dolara, kao i automobile „golf“, „opel astra“, „krajsler“ i „BMV“, za koje se sumnja da su kupljeni ukradenim novcem.\nNajveća suma ukradenog novca, oko 20.000 evra, pronađena je u kući osumnjičene K. M.\nNjima je po nalogu Osnovnog javnog tužilaštva u Brusu određeno zadržavanje do 48 sati nakon čega će, uz krivičnu prijavu, biti dovedeni tužiocu.\nZBOG POLUMARATONA: U subotu i nedelju zabrana saobraćaja u centru grada


Kako do investicije od dva miliona dolara za dva meseca?\nO startapu Anari AI imali smo priliku da pišemo sredinom marta tekuće godine kada smo prvi put detaljnije približili ovu srpsko-američku kompaniju kao i to na čemu ovaj tim tačno radi. Par meseci kasnije, dobili smo priliku da putem našeg podkasta razgovaramo sa Jovanom koji nam je detaljno približio poslovnu priču ove kompanije, čime se ona bavi i kako je došlo do podizanja investicije od čak dva miliona dolara u periodu od dva meseca.\nReč je o startapu čiji je zadatak dizajniranje i konzumacija AI čipova u cloudu (koji su prilagođeni specifičnim algoritmima), pa smo imali priliku da pričamo baš o tome koja je bila inicijalna ideja za razvoj Anarija čiji je primarni posao razvoj naprednih tehnologija sa širokom primenom u različitim sferama industrije.\nJednostavno, rešenje koje Anari AI razvija, omogućiće developer korisnicma da mnogo brže i agilnije razvijaju svoje čipove u cloudu. Jovan nam je između ostalog govorio i o tome kome je tačno namenjeno rešenje na kojem radi njegov tim, objašnjavajući nam da li su to manji timovi ili velike korporacije i kompanije koje imaju velike zahteve i koje rade na razvoju velikih sistema.\nZašto je edukacija o veštačkoj inteligenciji važna?\nNaš sagovornik nam je govorio o tome kako izgleda profesionalni background osnivača, tačnije na koji način se vremenom stvarao tim koji danas gradi pomenuti startap, uz osvrt na to koliko je uticaja na početku imala organizacija Wonderland AI summita u Beogradu od strane ove ekipe. Kao logičan sled razgovora, Jovan nam je i približio priču o saradnji i komunikaciji sa investitorima, tačnije na koji način su tekli pregovori i koliko je u tom slučaju važno održavati kontakte i kretati se u zajednici i industriji.\nGovoreći o veštačkoj inteligenciji, Serbia AI society organizaciji i edukaciji ljudi o ovoj tehnologiji, Stojanović nam je objasnio kako se vremenom stvarala AI zajednica u Srbiji i koja je njegova uloga bila u svemu tome – posebno ako govorimo o saradnji sa Vladom Srbije i Nacrtom strategije za razvoj veštačke inteligencije.\nZa sam kraj, Jovan nam je otkrio više detalja o tome koji su naredni poslovni i strateški planovi za Anari AI. Ovde smo posebno govorili o daljem razvoju njihovog rešenja, njegovoj primeni u realnim uslovima, novim rundama investicije ali i o širenju tima koji će da radi na izgradnji ove kompanije u godinama koje slede.


Ne preko leđa radnika i radnica — Centar Modernih Veština\nCentar Modernih VeštinaSaopštenjaNe preko leđa radnika i radnica\nCivilni sektor zemalja zapadnog Balkana insistira da teret ekonomske krize izazvane pandemijom ne sme pasti na leđa radnika i radnica.\nDuboko zabrinuti podacima koji pokazuju da ekonomske posledice pandemije covid-19 u gotovo svim zemljama Zapadnog Balkana već imaju za rezultat povećanje broja nezaposlenih, smanjenje nivoa i zloupotrebu radničkih prava, 46 sindikata i organizacija civilnog društva usaglasilo je i potpisalo Regionalnu deklaraciju o zaštiti prava radnika. U fokusu ove Deklaracije je ugroženi nivo radnih prava u svim zemljama Zapadnog Balkana u vreme pandemijee.\nOvom Deklaracijom se od Vlada zemalja iz koje dolaze potpisnici zahteva očuvanje kolektivnih prava, poštovanje propisa od strane poslodavaca i inisistira na multisektorskom i socijalnom dijalogu.\nPotpisnici su usvojili i niz zajedničkih zaključaka kao preduslova za ostvarenje dostojanstvenog rada tokom i nakon COVID-19 krize i to:\nDa se socijalno odgovornim reformama, poput pravičnijeg oporezivanja i privlačenja društveno odgovornih investitora, predupredi siromaštvo kao i „eksplozija“ društveno-ekonomskih nejednakosti i sukoba u društvu;\nDa se ni u kom slučaju ne sme dozvoliti umanjenje radnih prava već da se, naprotiv, propisi unaprede u skladu sa najvišim standardima i preporukama Međunarodne organizacije rada i Evropske unije;\nDa se osiguraju adekvatne mere zaštite sigurnosti i zdravlja za sve radnike i radnice.\nDeklaracija će biti i zvanično upućena svim Vladama u zemljama Zapadnog Balkana, Udruženjima poslodavaca i Sindikalnim centralama kao i svim drugim ključnim akterima.\nKroz ovu solidarnu akciju organizacije potpisnice posebno ističu stav Ujedinjenih nacija a vezano za pandemiju covid -19 koji kaže da „dok zaštitne maske mogu biti za jednokratnu upotrebu, radnici to ne mogu biti“ i u tom smislu će u narednom periodu intenzivirati svoje zajedničke akcije sa ciljem sprovođenja zaključaka iz ove Deklaracije.


Početna Karijere Eksperti Teamnet Stručnjaci za interoperabilnost\nU okviru Teamnet Dedalus, rade stručnjaci za interoperabilnost specifičnu sanitarnoj tehnologiji. Ovaj tim doprinosi razvoju i implementaciji ARMONIA®sanita u bolnicama u Rumuniji. Informacioni sistem sastoji se od interoperabilnih modula namenjenih da podrže efikasnu komunikaciju i saradnju u bolnici, kao i integrisani menadžment svih zdravstvenih usluga u bolnici: kliničke, laboratorijske ili hitne slučajeve.\nStručnost stručnjaka u ovoj oblasti podržana je sertifikatima HL7, međunarodne asocijacije koja reguliše razmenu podataka u zdravstvenoj oblasti . Stečeno znanje pruža timu neophodne instrumente za razvoj otvorenog informacionog sistema koji se lako integriše sa postojećim rešenjima u bolnicama, i povezuje sa nacionalnim zdravstvenim sistemima (SIUI, elektronski recept, elektronski fajl).\nVeštine stručnjaka u interoperabilnosti obezbeđuju nam preporuke u kompleksnim projektima integracije radnih procesa između više provajdera zdravstvenih usluga, kao i u procesu razmene informacija u realnom vremenu između njih. Podržavamo prelaz na kolaborativni zdravstveni sistem , orijentisan ka integrisanom pristupu svakom pacijentu.


Predsednik obišao RADOVE na Trgu, kad tamo radnik 30 godina STARIJI OD NJEGA\nPredsednik Aleksandar Vučić obišao je radove na Trgu republike i tom prilikom najavio da će rekonstrukcija trga biti završena 1. septembra, a Trg prelepo mesto, kakvo Beograd zaslužuje.\nAleksandar Vučić obišao je radove na Trgu i podelio s novinarima utiske o budućem izgledu centralnog beogradskog trga, koji će ličiti na slične u stranim prestonicama, a posebno je bio zadovoljan kvalitetom radova i materijala koji je upotrebljen.\nNa Trgu su, naime, postavljene granitne kocke, teške 25 kilograma, koje su, kako mu je preneo jedan od radnika, Stojan, 78-godišnjak sa juga Srbije, koji, kaže, 60 godina postavlja kocke, gotovo večne, odličnog kvaliteta i mogu da izdrže veliku težinu.\nIzneo je podatak da je 2012. godine u Srbiji bilo 1.530 javnih gradilišta, a danas ih je više od 40.000. Vučić je radove obišao u društvu gradonačelnika Beograda Zorana Radojičića, zamenika gradonačelnika Gorana Vesića i drugih gradskih funkcionera.\nREKORDNA zaplena kokaina u Nemačkoj, ulična VREDNOST milijardu evra (VIDEO)\nVučić o VELIKOM DANU za Srbiju: Sutra ulazi gas iz Bugarske\nGospodin predsednik se ocigledno razume u turizam.Turistima,narocito strancima,nije cilj da obilaze istorijske znamenitosti,banje,planine i slicne destinacije,vec uredjene kasabe po Srbiji po meri primitivnih SNS "strucnjaka". Dok bacaju i pljackaju narodne pare na skupe kocke od 25 kg/po komadu po Beogradu,majstor Stojanov jug Srbije se gasi,polako ali sigurno. Opstina Crna Trava ove godine nije ulozila u odrzavanje seoskih puteva ni jedan dinar,jer nije dobila iz SNS budzeta,treba im za granitne kocke. Zato vreme opstina je potrosila nekoliko miliona na obezbedjenju troskova prevoza,hrane i dnevnica za "simpatizere" koji prate Aleksandra po Srbiji sa sve njegovim putujucim cirkusom. Kada dodje vreme,proverice se svi troskovi koje je ova nakaradna vlast napravila jadnoj.Srbiji,pa i to,ko je odlucio da postavlja pomenute kocke u pesackoj zoni,gde je opterecenje minimalno. Jedino objasnjenje moze biti pljacka,i to na prostacki nacin.


Da je medijska pismenost neophodna mladima, kako bi naučili da bezbedno i efikasno konzumiraju medijski sadržaj, potvrđuje i projekat "Podrška medijskim reformama u Srbiji", koji se završava u februaru. O tome kako da dostignemo visok nivo medijske pismenosti, šta smo do sada postigli i čemu treba da stremimo, pričalo se na sastanku radne grupe u okviru tog projekta.\nNovi mediji i tehnologije donele su obilje informacija, a zapravo je važno kako se dolazi do njih, kako >> Pročitaj celu vest na sajtu Radio Televizija Vojvodine << ih koristiti, da li su istinite. Od početka projekta na edukacijama u našoj kući, obučeni su brojni novinari, a predstoji obuka na temu istinitosti informacija.\n"Samim tim ćemo olakšati našim kolegama ali i novim generacijama koje prate naše programe, kako da provere da li je to što izađe na društvenim mrežama istina ili nije", kaže Sonja Kokotović, programska direktorka RTV.\nU Radnoj grupi naglašavaju da je medijska pismenost uvedena kao izborni predmet u škole, a završava se i Priručnik za nastavnike, što nas vodi ka ostvarenju cilja.\n"A to je da doprinesemo da medijska pismenost postane ne samo važan deo obrazovnog sistema nego nešto po čemu će Srbija biti prepoznata kao zemlja koja se ozbiljno bavi ovim pitanjem", naglašava Slavica Trifunović iz Ministarstva kulture i informisanja.\nPravilno selektovanje informacija i upotreba medijskog sadržaja su neizostavni, pa se upravo zbog toga mora intenzivno raditi na medijskom opismenjavanju mladih, zaključeno je na sastanku Radne grupe.


Izopačenost šizogenih struktura – Nebojša Vukanović info blog\nIzopačenost šizogenih struktura\nNema dalje. Obezbjeđenje i saradnici predsjednika Dodika i premijerke Željke napali su i onemogućili odbornika PDP-a Draška Stanivukovića da snima i prisustvuje ceremoniji postavljanja kamena temeljca za predizborni most u Čelincu. Stanivuković je sve snimao i emitovao uživo na društvenim mrežama, i na kraju se snimak prekida nakon udarca. Dodik i njegovi saradnici ispali su paceri, ali žele sve da preokrenu i predstave se kao žrtve, pa su odmah zakazali vanrednu konferenciju za novinare\nRežimski mediji odmah su skočili i napali Stanivukovića da je pokušao da napadne Dodika i Željku kamenom, iako se na snimku jasno vidi da je Draško u ruci nosio mali kamenčić kako bi ismijao režimska Potemkinova sela.\nSve me je podsjetilo na kultni film U ime naroda velikog Živka Nikolića, u kome Petar Božović glumi šefa UDBE i nasilnika koji maltretira Nikšićane. U Živkovom filmu, kao u našoj sumornoj stvarnosti, sve je okrenuto naopačke, i nasilnik se uporno želi predstaviti kao žrtva i saosjećajna dobrica i filsntrop. Živko je ismijavao jednoumlje i nakaradni sistem, i vjerovatno nije mogao ni zamisliti da će komunisti mutirati u izopačene strukture koje i danas brutalno terorišu dobar dio Balkana starim udbaši metodama i podmetačinama\nGrande Nole se vraća na vrh


Samostalna izložba Miodraga Krkobabića u Salonu Savremene galerije -\nSamostalna izložba Miodraga Krkobabića u Salonu Savremene galerije\n„Beleške iz svakodnevice jednog Nesklada“.\nU ponedeljak, 3. februar 2020. u 19 časova u Salonu Savremene galerije Zrenjanin biće otvorena samostalna izložba Miodraga Krkobabića „Beleške iz svakodnevice jednog Nesklada“.\nProjekat Slike Uspeha preispituje percepciju uspeha u savremenom društvu, s jedne strane, i podsvesne, lične želje koje savremeni umetnici mogu ostvariti kroz svoje polje delovanja u društvu koje nema razvijeno ni ekonomsko a kamo li umetničko tržište, ali kroz polje delovanja gde se smatra dozvoljenim i ono što bi u običnom životu bilo sankcionisano. Kako navodi Astrid Wege u tekstu Zabeleške o radu Miodraga Krkobabića: “…Pozicioniranje nekoga kao umetnika unutar polja umetnosti teži i simboličnoj i ekonomskoj isplativosti. Miodrag Krkobabić pristupa ovoj temi u svojim Slikama uspeha opet iz pomalo drugačije, prilično autoironične perspektive. Ovde je žiža usmerena na različita značenja koja bi pojam “uspeh” mogao da pretpostavlja – bilo da se povezuje s lepotom i modom, slavom, avanturom ili je predstavljen materijalnim fetišima kao što je “besan“ auto. On i neki od njegovih kolega umetnika, portretisani su sa atributima njihovih ličnih želja koji su sasvim uskladjeni sa stereotipnim slikama uspeha koje predstavlja savremeno društvo…”.


Kako se dodaje, za sada nije bilo nestašice, jer srpska roba ulazi na Kosovo alternativnim putevima, na veliku korist lokalnih političara i njihovih albanskih "prijatelja".\nU opširnoj reportaži pod naslovom "Na severu Kosova psihoza, protesti i manipulacije", portal prenosi da studenti svaki dan imaju proteste i performanse, među kojima slanje golubova pismonoša prema evropskim glavnim gradovima sa zahtevom da intervenišu kod kosovskih vlasti, ili igraju košarsku sa vezanim rukama i povezima preko očiju. Meč se završava rezultatom 12:44, aludirajuči na rezoluciju UN 1244.\nMeđutim, šetajući ulicama Mitrovice i drugih mesta na severu Kosova, rafovi u prodavnicama izgledaju puni, a ispred njih su parkirani kamioni sa kosovskim tablicama noseći srpske proizvode koji se bez problema isporučuju supermarketima.\n"Nalazimo srpske proizvode svuda po Kosovu. Cene se nisu nešto promenile. U severnom delu Mitrovice, zapravo nema lekova u državnim apotekama, ali je tako već dve godine", rekla je za francuski portal Ksenija Božović, funkcionerka Građanske inicijative SDP i bliska saradnica ubijenog Olivera Ivanovića.\nPrema njenim rečima, roba dolazi preko "alternativnih puteva" na zvaničnom administrativnom prelazu ocenjujući da to ne bi moglo da se radi "bez saglasnosti Beograda i Prištine".\n"Profit od toga ima uži krug ljudi, veoma blizak sa sprskim i kosovsko-albanskim političarima", rekla je ona.\nKsenija Božović je da dodala da su učesnici protesta primorani da idu na demonstranstije jer im je prećeno da mogu da izgube posao.\nDirektor nezavisne kablovske televizije Mir Nenad Radosavljević smatra da protesti i cela dešavanja na Kosovu imaju za cilj da se odvrati pažnja od pregovora predsednika Srbije i Kosova, Aleksandra Vučića i Hašima Tačija o "podeli teritorije, uz saglasnost velikih zapadnih sila kao što su SAD".\nPortal dodaje da je sa stanovištvom u prodavnicima ili kafeima teško razgovarati o povećanju poreza, protestima i hipotezi razmene teritorije jer je "strah sveprisutan".\nPredsednica Evropskog pokreta Srba sa Kosova Rada Trajković je rekla da su srpske vlasti "dovele mafiju na sever Kosova i da ona rukovodi institucijama" i dodala da oni koji se ne pokoravaju gube posao, automobili su im zapaljeni ili su fizički napadnuti.\nKurije de Balkan dalje piše da su tenzije sve veće pošto Kosovo odbija da ukine porez uprkos pritiscima Evropske unije i te vlasti su najavile da će uskoro formirati oružane snage.\nSrpske vlasti kao odgovor navode da ne isključuju mogućnost slanja svojih snaga, iako je premijerka Ana Brnabić izrazila nadu da Srbija neće morati da koristi vojsku.\nKfor sa svoje strane navodi da je bezbednosna situacija pod kontrolom i da je tenzija na političkom nivou. "Stanovništvo je na terenu mirno", rekao je portparol Kfora Vićenco Grasi, naveo je francuski portal.\n07.08.2020 Lečenje korone u srpskim sredinama: Bolnice uglavnom ćute, a i građani (494)


LG na CES-u predstavlja dva nova Google televizora LG na CES-u predstavlja dva nova Google televizora – Personal magazin\nKorisnički interfejs i glavni meni LG Google televizora su u potpunosti prilagođeni brzom pristupu i lakom pretraživanju interneta LG Electronics će na ovogodišnjem Sajmu potrošačke elektronike (Consumer Electronics Show –…\nKorisnički interfejs i glavni meni LG Google televizora su u potpunosti prilagođeni brzom pristupu i lakom pretraživanju interneta\nLG Electronics će na ovogodišnjem Sajmu potrošačke elektronike (Consumer Electronics Show – CES) u Las Vegasu predstaviti nove modele Google televizora. Novi televizori, sa oznakama GA7900 i GA6400, uz unapređeni dizajn, kombinuju napredne tehnologije kompanija LG i Google, kako bi u potpunosti zadovoljili očekivanja potrošača.\nPoslednja Google platforma i redizajnirani LG Magic Remote Qwerty daljinski upravljač su značajno poboljšali efikasnost glasovnog pretraživanja i korišćenja brojnih opcija koje donose ovi modeli. Ažurirani Smart Homeservis omogućava jednostavniji pristup VoD (Video on Demand) funkciji, YouTube aplikaciji i ostalim Smart sadržajima. Pored toga, premijum model poseduju i jedinstveni LG CINEMA SCREEN dizajn, koji gotovo u potpunosti uklanja okvir ekrana što osigurava još uverljiviji 3D prikaz.\n„Naš cilj da konstantno razvijamo uređaje za kućnu zabavu koji omogućavaju našim korisnicima jedinstveno iskustvo, a LG Google televizor je upravo jedan takav uređaj“, izjavio je Havis Kwon, predsednik i izvršni direktor kompanije LG Electronics Home Entertainment. „Ovi modeli kombinuju Android operativni sistem, koji je razvila kompanija Google, sa pogodnostima 3D i Smart tehnologije kompanije LG Electronics, a rezultat je sveobuhvatni sistem za kućnu zabavu oličen jednostavnošću.“\nUz nove modele LG Google televizora dolazi i Magic Remote Qwerty daljinski upravljač, koji uz kompletnu tastaturu, koristi i tehnologiju prepoznavanja glasa i pointing funkciju. Sofisticirana tehnologija prepoznavanja glasa omogućava jednostavno izdavanje verblanih komandi svakodnevnim glasom i savršeno se uklapa sa ogromnim mogućnostima pretraživanja koju nudi kompanija Google, kao i sa pristupom preko 100 000 dostupnih filmova i TV serija.\nLjubitelji video igara će posebno biti oduševljeni preinstaliranom OnLive® aplikacijom, koja pretvara ovaj televizor u sjajnu igračku platformu i to bez potrebe povezivanja sa konzolom. Zahvaljujući ovoj aplikaciji, svim korisnicima je dostupno više stotina visokokvalitetnih video igara, a CINEMA 3D tehnologija će dodatno povećati uživanje pri igranju, donoseći sjajne 3D efekte. Pored toga, LG Google televizor nudi i ogromne mogućnosti povezivanja sa drugim uređajima u vašem domu.\nLG na CES-u predstavlja dva nova Google televizora was last modified: December 25th, 2012 by Redakcija\nCESGoogle televizorGoogle TVLas VegasLGLG Google\nKorisnici žele integrisanu kupovinu na internetu sa kupovinom u prodavnici


Razvoj IT tržišta | Министарство трговине, туризма и телекомуникација\nRazvoj IT tržišta\nObjavljeno 22. oktobra 2012.\nPotrošnja na srpskom tržištu informacionih tehnologija (IT) iznosi manje od sedamdeset evra po glavi stanovnika, a da bi se povećala potrebno je, pre svega, modernizovati privredu, izjavio je državni sekretar u Ministarstvu spoljne i unutrašnje trgovine i telekomunikacija Stefan Lazarević.\nLazarević je kazao i da je realno da vrednost izvezenog softvera do kraja mandata vlade dostigne cifru od oko 800 miliona dolara, podsetivši da je ta cifra na kraju prošle godine iznosila oko 200 miliona dolara.\nAutor fotografije: Đorđe Đoković\nKada pričamo o IT potrošnji po glavi stanovnika, ne moramo da uzimamo u obzir samo prodavnice potrošačke opreme, koje beleže manji promet zbog ekonomske krize, već i činjenicu da se IT potrošnji generiše iz cele privrede, istakao je Lazarević u intervjuu Tanjugu.\n“Privreda i proizvodnja u zemlji i danas nisu zasnovani na modernim tehnologijama. Da bi smo to podstakli moramo uvesti nove, modernizovane proizvodne procese, ali i više ulagati u istraživanje i razvoj“, naglasio je Lazarević.\nKomentarišući nedavni izveštaj Saveta stranih investitora, Lazarević je kazao da je primetno da sektor telekomunikacija, za razliku od mnogih drugih sektora, iz godine u godinu veoma dobro napreduje.\nS obzirom na to da se, između ostalog, u Beloj knjizi Srbiji preporučuje razvoj širokopojasnog interneta, Lazarević je kazao da je za definisanje podsticajnih mehanizama i konkretnih mera najpre potrebno napraviti mapu širokopojasne infrastrukture u Srbiji.\n“Potrebno je da tačno znamo u kojim to delovima zemlje nemamo razvijen širokopojasni internet, gde regulatornim merama možemo podstaći njegov razvoj, a gde je potrebno odrediti fondove za finansiranje, jer operatori nemaju tržišnog interesa da razvijaju širokopojasnu infrastrukturu“, objasnio je Lazarević.\nKako je istakao, nakon prikupljanja svih podataka, treba definisati odgovarajuće mere po ugledu na EU koja je najčešće primenom javno – privatnog partnerstva podsticala operatore da u predelima u kojima oni nemaju tržišni interes, razvijaju širokopojasni internet.\nLazarević je naglasio da je za podsticanje i povećanje značaja IT industrije, potrebno formirati poslovno okruženje pogodno za dolazak novih investicija, a to pretpostavlja efikasniju administraciju i funkcionalnu elektronsku upravu.\n“Na tome već uveliko radimo – imamo veoma dobru koordinaciju, pre svega sa MUP-om, koji planira da ponudi niz servisa elektronske uprave, kao i sa Ministarstvom pravde i državne uprave“, kazao je Lazarević.\nOn je izrazio nadu da će ta koordinacija dovesti do transformacije javne uprave kako bi postala efikasnija, dinamičnija i samim tim prijemčivija za strane investitore.\nLazarević se osvrnuo i na preporuku Saveta stranih investitora koja se tiče prenosa broja u fiksnoj telefoniji, a koja bi trebala da počne sa primenom od 1. decembra.\nOn je kazao da za sada nema nikakvih naznaka da će doći do odlaganja ili pomeranja tog roka.\nPrema njegovoj oceni, fiksna telefonija, kao samostalna usluga, nije više toliko isplativa i interesantna kao što je bilo pre 20 godina, pa je operatori sada nude kao deo paketskih usluga.\n“Neki kablovski operatori su veoma zainteresovani da počnu sa pružanjem usluge fiksne telefonije, a poznato je i da Telenor, Telekom i Orion takođe imaju licencu za pružanje usluga fiksne telefonije. S obzirom da se pojavljuje konkurencija na tržištu, veoma je bitno da se, po ugledu na mobilnu telefoniju, obezbedi prenosivost broja u fiksnoj telefoniji“, istakao je Lazarević.\nNa taj način će se dodatno podstaći konkurencija na tržištu, koja će uz veću dinamiku značiti i više investicija u sektor telekomunikacija s jedne strane, ali i bolje usluge za krajnje korisnike sa druge strane, zaključio je Lazarević.


Odžaci: Lokalni izbori u nedelju, slučajevi prebijanja sa prošlih izbora nikada nisu rešeni | Autonomija\nMeđu građanima vlada strah od novog nasilja\nRedovni lokalni izbori u opštini Odžaci biće održani u nedelju 23. aprila, a građani ove opštine moći će da biraju odbornike za Skupštinu opštine sa šest izbornih lista.\nKandidati sa šest lista nadmetaće se za 27 mesta u lokalnom parlamentu po proporcionalnom izbornom sistemu. Pravo glasa na izborima ima 26.069 birača.\nPrva na biračkom listiću u Odžacima je izborna lista „Koalicija: Aleksandar Vučić – Brže, jače, bolje“, u kojoj učestvuju Srpska napredna stranka (SNS) i po jedan kandidat Saveza vojvođanskih Mađara (SVM) i Pokreta socijalista (PS).\nUčestvuje i izborna lista „Srpska radikalna stranka – dr. Vojislav Šešelj“ sa 23 kandidata za odbornike Skupštine opštine, kao i izborna lista „Ivica Dačić – Socijalistička partija Srbije“ koja je predložila svih 27 kandidata među kojima i jednog iz Jedinstvene Srbije.\nNa čelu izborne liste pod rednim brojem četiri Grupa građana „Odžaci mogu bolje“ je Vladimir Košutić, predsednik Opštinskog odbora Demokratske stranke Srbije, a ova grupa predložila je ukupno 18 kandidata.\nGrađani će moći da se odlučuju i između kandidata sa liste „Demokratska stranka – Aleksandar Dikić“, a kako je nosilac te liste Dikić kazao za lokalne medije, u njoj se nalaze i predstavnici Romske partije i Demokratskog saveza vojvođanskih Hrvata.\nMeđu listama je i „Grupa građana Dosta je bilo – Saša Radulović“, koja je predložila devet kandidata.\nNa vanrednim opštinskim izborima koji su održani 2013. godine, predstavnik Srpske demokratske stranke (SDS) Branislav Švonja je krajem 2015. godine pravosnažno osuđen za kupovinu glasova na lokalnim izborima u toj opštini.\nMediji su preneli podatke Osnovnog suda u Somboru, a Švonja je osuđen da je sa još jednom osobom organizovao mrežu ljudi koji su građanima nudili 1.000 ili 2.000 dinara, kao i robu široke potrošnje, kako bi glasali za SDS na izborima 15. decembra 2013. godine.\nBranislav Švonja je osuđen za kupovinu glasova na izborima 2013. u Odžacima\nŠvonji je izrečena novčana kazna od 200.000 dinara, koju je dužan da plaća u 12 mesečnih rata, počev od januara 2016. godine.\nNa tim izborima SDS je osvojio dva od 27 mandata, a ti mandati i dalje pripadaju Igoru Lazareviću i Danku Pavloviču iz te stranke.\nNa vanrednim izborima u Odžacima 2013. desile su se i tuče, intervencije policije, kao i optužbe za zastrašivanje i nasilje.\nTeže je povređen Danko Pavlovič iz SDS-a, kao i Stevan Cvjetković, predsednik Mesnog odbora Srpske radikalne stranke u Bačkom Gračacu. Slučajevi prebijanja do danas nisu dobili sudski epilog.\nNekoliko građana Odžaka potvrdilo je za VOICE da je atmosfera i pred ovogodišnje aprilske izbore u opštini ponovo „naelektrisana“, da se govori o mogućoj ponovnoj eskalaciji nasilja, a kako su rekli, određene političke stranke uveliko vode kampanju pozivajući građane da glasaju za SNS.\nMeđu ovim strankama je i Švonjin SDS, koji je saopštio da na lokalnim izborima podržava listu „Koalicija: Aleksandar Vučić – Brže, jače, bolje“. Švonja je, inače, i nakon što je osuđen za kupovinu glasova, kasnije postavljen za direktora vojvođanskog Fonda za pomoć izbeglicama, kada je vlast u Pokrajini preuzeo SNS. On je smenjen 22. marta ove godine sa te funkcije, a prethodno je 9. marta uhapšen u akciji „Pluton 2“ zbog poslovanja preduzeća Nacionalni privredni operater, čiji je ranije bio direktor.\nOpštinu je u jeku lokalne predizborne kampanje posetio i ministar prosvete, nauke i tehnološkog razvoja Mladen Šarčević, gde je sa opštinarima obišao Tehničku školu, kako bi najavio da će od jeseni u toj školi biti uveden obrazovni profil Modni krojač. U posetu je dolazio i pokrajinski sekretar za energetiku, građevinarstvo i saobraćaj Nenad Grbić, koji je u razgovoru sa predstavnicima lokalne samouprave najavio da će saradnja biti “produbljena” i da će ova lokalna vlast nastaviti da radi sa Pokrajinskom vladom na konkretnim projektima vezanim za saobraćajnu infrastrukturu, unapređenje energetske efikasnosti i pripremu planske dokumentacije.\nPored Odžaka, lokalni izbori će u nedelju biti održani još i u Vrbasu, Kovinu, Kosjeriću i Zaječaru.


“Ruža za Sofiju” - KVorum.net / Kotor-Varoš -\n“Ruža za Sofiju”\nAutor: Slaven Šubara / Datum: 07.04.2017. 15:18\nHumanitarna organizacija “Budimo ljudi” i njeni volonteri koji već sedmicama vode kampanju za prikupljanje pomoći za liječenje trogodišnje Sofije Mićević, organizovala je u Kotor Varošu još jednu akciju pod nazivom “Ruža za Sofiju”.\nU sklopu ove akcije kod semafora u centru grada prolaznici mogu da kupe ruže i time obraduju voljenu osobu i pokažu veliku humanost, jer sav novac od prodaje ide za liječenje Sofije MIćević.\n"Ruže nemaju cijenu i svako ih može platiti koliko želi i u skladu sa mogućnostima", riječi su volonterke Jelene Cvijanović.\nSalon cvijeca “Tepić” i prekrasne cure su spremili ruže i očekuju vas u što većem broju da zajedno pomognemo Sofiji\nSofija boluje od akutne limfoblastne leukemije i čeka je liječenje u SAD za čiju prvu fazu je prikupljeno 270.000 dolara. Neophodno je, međutim, prikupiti još 540.000 dolara da bi mogli proglasiti pobjedu.\nŽiro računi za pomoć Sofiji\nNova banka A.D. Banjaluka\n5551000032354997 (KM račun)\nSWIFT: NOBIBA22 (devizni račun)\nHumanitarna organizacija “Budimo ljudi”\nPodračun za Sofiju Mićević\nUniCredit Zagrebačka banka\n3383502257474786 (KM račun)\nPrethodna vijest: “Drvoprerada” Šiprage i “Prerada drveta Kotor Varoš” na crnoj listi preduzeća ”Šume Republike Srpske” Sljedeća vijest: Humanitarni koncert za Sofiju